hotchpotch/miracl-hf-unified huggingface dataset:
শহীদ জিয়া শিশু পার্ক
শহীদ জিয়া শিশু পার্ক রাজশাহী শহরের একটি অন্যতম বিনোদন কেন্দ্র। রাজশাহী জেলা সদরের নওদাপাড়া বড় বনগ্রামে এই শিশু পার্কটি অবস্থিত।
পার্কটি নির্মাণের জন্য ১৯৯৫ সালে রাজশাহী সিটি কর্পোরেশন একটি প্রকল্প গ্রহণ করে। ঐ প্রকল্পে আইটেম ছিল মাত্র ৫টি। বিভিন্ন জটিলতার কারণে ঐ প্রকল্প বাস্তবায়ন হয়নি। বর্তমান প্রকল্পেরে ভিত্তিতে নির্মিত পার্কের ভিত্তি প্রস্তর স্থাপন করা হয় ২০০৫ সালের ৯ই ফেব্রুয়ারী। তবে পার্ক স্থাপনের কাজ শুরু হয় ২০০৪ সালের ফেব্রুয়ারীতে। ২০০৬ সালের ফেব্রুয়ারীর ১ তারিখে পার্কটি সর্ব সাধারনের জন্য পরীক্ষামূলকভাবে খুলে দেয়া হয়। স্থানীয় সরকার, পল্লী উন্নয়ন ও সমবায় মন্ত্রী আব্দুল মান্নান ভূঁইয়া ২০০৬ সালের ফেব্রুয়ারীর ২৫ তারিখে আনুষ্ঠানিকভাবে পার্কটি উদ্বোধন করেন।
শহীদ জিয়া শিশু পার্কটি নির্মাণে ব্যয় করা হয় ১১ কোটি টাকারও বেশী। ১২.২১ একর জায়গা জুড়ে পার্কটিতে স্থাপন করা হয়েছে ১৯ টি আইটেমের ৭০ টি গেমস প্লে। আইটেমগুলো হচ্ছে মেরী গো রাউন্ড, মিনি রেলকার, মনোরেল স্কাই বাইক, ফ্লুম রাইডস, অক্টোপাস, সুপার সুইং, বাম্পার কার, বাম্পার বোট, কিডি রাইডস, ফিজিওলজিক্যাল গেমস, থ্রিডি মুভি থিয়েটার, পেডেল বোট, বাউন্সি ক্যাসেল, হর্স রাইড, ফ্রগ জাম্প, হানি সুইং, প্যারাট্রুপার, টি কাপ ও ব্যাটারী কার।
হ্রদের মাঝখানে কৃত্রিম পাহাড় তৈরি করে পার্কটির সৌন্দর্য বৃদ্ধি করা হয়েছে। পাহাড়ের ভিতর দিয়ে ‍মিনি রেলকার যাবার জন্য দুপাশে দুটি ব্রিজ নির্মাণ করা হয়েছে। বিচিত্র জন্তুর মুখ এবং বরফ ঘর সদৃশ বেশ সুন্দর প্রবেশ গেটের সঙ্গে আছে দোতলা ভবনের অফিস। এই ভবনের দোতলায় নামাজের ঘর আছে। বিভিন্ন জীবজন্তু ও কারুকার্য খচিত সীমানা প্রাচীর নজর কাড়ার মত। পার্কের ভিতর বিভিন্ন জায়গায় পুরুষ ও মহিলাদের জন্য পৃথক টয়লেট, পৃথক দুটি ড্রেসিং রুম আছে। ভিতরের আইটেমগুলো উপভোগ করার টিকিটের জন্য তিন দিকে তিনটি কাউন্টার আছে। পার্ক থেকে বেরুনোর গেটটি অক্টোপাস সদৃশ।
প্রত্নতাত্ত্বিক জাদুঘর, মহাস্থান
মহাস্থানগড় প্রত্নতাত্ত্বিক জাদুঘর ১৯৬৭ সালে করতোয়া নদীর কিনারা ও মহাস্থানগড়ের টিলা সংলগ্ন এলাকায় প্রতিষ্ঠা করা হয়। মহাস্থানগড়ের ইতিহাস ও ঐতিহ্যের গুরুত্ব উপলব্ধি করে উদ্যেগ নেয়া হয় প্রত্নতাত্ত্বিক এই জাদুঘর এর। পরে বাংলাদেশ সরকারের সংস্কৃতি মন্ত্রণালয় সেটি দেখাশোনা করার উদ্যগ নেয়।
উত্তর অঞ্চলের ঐতিহাসিক স্থানগুলো মহাস্থানগড়, দিনাজপুর, পাহাড়পুর, শেরপুর, রানী ভবানীপুর এলাকা থেকে বিভিন্ন সময়ে উদ্ধার করা প্রাচীন সামগ্রী ধীরে ধীরে জাদুঘরে শোভা পেতে থাকে। হাজার হাজার বছর আগের সোনা, রুপা, লোহা, ব্রোঞ্জ, পাথর, কাঁসাসহ বিভিন্ন মূল্যবান ধাতব পদার্থ ও পোড়ামাটির তৈরি মূর্তি, আত্মরক্ষার জন্য ধারালো অস্ত্র, নিত্যপ্রয়োজনীয় জিনিসপত্র ইত্যাদি সামগ্রী শোভাবর্ধন করে মহাস্থানগড় জাদুঘরের।
জাদুঘরে মহাস্থানগড় ও আশপাশের অঞ্চল থেকে সংগ্রহ করা অসংখ্য প্রত্নবস্তুর নমুনা রয়েছে। মৌর্য, গুপ্ত, পাল ও অন্যান্য রাজবংশের অসংখ্য স্মৃতিচিহ্ন এখানে যত্নের সঙ্গে সংরক্ষিত আছে। জাদুঘরে বেশ পুরানো মাটির মূর্তি, বাসনপত্র, স্বর্ণবস্তু, ব্রোঞ্জের সামগ্রী, কালো পাথরের মূর্তি, বেলে পাথরের মূর্তি, মাটি দিয়ে তৈরি খোদাই করা ইট, বিভিন্ন শিলালিপি, মাটি ও অন্যান্য ধাতুর তৈরি বোতাম, কানের ফুল, নাক ফুল, মূল্যবান পাথর, মার্বেল, পোড়া মাটির পুতুল, খেলনা, নানা ধরনের প্রাচীন অলংকারসহ বহু প্রাচীন ও মূল্যবান নিদর্শন রয়েছে।
এছাড়া জাদুঘরের অভ্যন্তরে সংরক্ষরণ করা রয়েছে বিভিন্ন সময়ের সাক্ষ্য বহন করা পোড়া মাটি ও দামি পাথরের একাধিক মূর্তি, শিলালিপি, অলংকার ও ধাতব সামগ্রী। এগুলোর মধ্যে উল্লে¬খযোগ্য কয়েকটি হলো খ্রিস্টপূর্ব পঞ্চম শতকের পোড়ামাটির দণ্ডয়িমান মূর্তি, ৭ম থেকে ১১শ শতকের পোড়ামাটির দ্রব্য, ১৫শ শতকের আরবি শিলালিপি, ১৮শ শতকের মূল্যবান মার্বেল পাথরের গণেশ, ১১শ শতকের বিঞ্চু , ১২শ শতকের ব্রহ্ম, ৮ম-১২শ শতকের স্বর্ণ ও রৌপ্য মুদ্রা, ৮ম থেকে ১০ম শতকের অলংকৃত মাটির বল, ৯ম এবং ১০ শতকের অষ্ট ধাতু নির্মিত বালা, বিভিন্ন সময়ের লৌহ নির্মিত দ্রব্যাদি, ১১শ শতকের কালো পাথরের অম্বিকা, ১০ম ও ১১শ শতকের পোড়া মাটির ফলক, ৭ম থেকে ৯ম শতকের বিভিন্ন আকারের ব্রোঞ্জের মূর্তি, চতুর্থ ও পঞ্চম শতকের পোড়ামাটির মূর্তির অংশবিশেষ প্রভৃতি।
জাদুঘরের প্রদর্শন কক্ষের বাইরে রয়েছে সুদৃশ্য বাগান। নানা রঙের ফুল ও ফল গাছের সমারোহ সেখানে। বাইরের চত্বরেও রাখা হয়েছে বেশকিছু প্রত্নতাত্ত্বিক নমুনা। দেশের বিভিন্ন এলাকা থেকে স্কুল, কলেজ, মাদ্রাসা, বিশ্ববিদ্যালয়ের শিক্ষার্থী, শিক্ষক, গবেষক, বিশেষজ্ঞরা শিক্ষা সফরের জন্য এখানে আসেন। আগতদের জন্য মহাস্থানগড়ের টিলাসংলগ্ন আম বাগানে গড়ে তোলা হয়েছে পিকনিক স্পট।
এ জাদুঘরের গ্রীষ্মকালীন সময়সূচী হলো বেলা ১০টা থেকে সন্ধ্যা ৬টা পর্যন্ত। দুপুর ১টা থেকে ত্রিশ মিনিট মধ্যাহ্ন বিরতি। আর শীত কালীন সময়সূচী হলো সকাল ৯টা থেকে বিকেল ৫টা পর্যন্ত খোলা। দুপুর ১টা থেকে ৩০ মিনিট মধ্যাহ্ন বিরতি। মহাস্থানগড় জাদুঘর সপ্তাহের রোববার পূর্ণ দিবস, সোমবার অর্ধ দিবস এবং সরকারি ছুটির দিনগুলোতে বন্ধ থাকে।
কাজী ইমদাদুল হক
কাজী ইমদাদুল হক (১৮৮২ – ২০ মার্চ ১৯২৬) ছিলেন ব্রিটিশ ভারতের একজন বাঙালি লেখক ও শিক্ষাবিদ।
কাজী ইমদাদুল হক ১৮৮২ সালে বেঙ্গল প্রেসিডেন্সির খুলনার গোদাইপুর গ্রামে (বর্তমান বাংলাদেশ) জন্মগ্রহণ করেন। তার পিতা কাজী আতাউল হক আসামের জরিপ বিভাগে চাকরি করতে করতেন এবং পরবর্তীতে খুলনার ফৌজদারি আদালতের মোক্তার নিযুক্ত হন।
১৯০০ সালে কাজী ইমদাদুল হক কলকাতা প্রেসিডেন্সি কলেজ থেকে বিএ সম্পন্ন করেন। ১৯১৪ সালে তিনি বিটি পরীক্ষায় উত্তীর্ণ হন।
১৯০৪ সালে কাজী ইমদাদুল হক কলকাতা মাদ্রাসায় শিক্ষক হিসেবে যোগ দেন। এর দুই বছর পর ১৯০৬ সালে আসামের শিলং বিভাগে শিক্ষাবিভাগের উচ্চমান সহকারী হিসেবে যোগ দেন।
১৯০৭ সালে তিনি ঢাকা মাদ্রাসার শিক্ষক হন। ১৯১১ সালে তিনি ঢাকা টিচার্স ট্রেনিং কলেজে ভূগোলের অধ্যাপক হন। এরপর ১৯১৪ সালে ঢাকা বিভাগে মুসলিম শিক্ষা সহকারী স্কুল পরিদর্শক হিসেবে যোগ দেন। ১৯১৭ সালে তাকে কলকাতা ট্রেনিং স্কুলের প্রধান শিক্ষক হিসেবে নিযুক্ত করা হয়।
১৯২১ সালে তিনি সদ্য প্রতিষ্ঠিত ঢাকা বোর্ডের সুপারিন্টেনডেন্ট হন। আমৃত্যু তিনি এই পদে বহাল ছিলেন।
শিক্ষাবিভাগে তার যোগ্যতাপূর্ণ‌ কর্মের স্বীকৃতি হিসেবে ব্রিটিশ সরকার ১৯১৯ সালে তাকে খান সাহেব ও ১৯২৬ সালে খান বাহাদুর উপাধিতে ভূষিত করে।
কাজী ইমদাদুল হক সাংবাদিকতার সাথে জড়িত ছিলেন। তার সম্পাদনায় নবনূর পত্রিকা প্রকাশিত হত। ১৯০৩ থেকে ১৯০৬ সাল পর্যন্ত এই পত্রিকা প্রকাশিত হয়েছে। পত্রিকায় তার সাথে মোহাম্মদ হেদায়াতুল্লাহ, মোহাম্মদ আসাদ আলি ও আরো অনেকে জড়িত ছিলেন।
১৯২০ সালের মে মাসে তার সম্পাদনায় শিক্ষাবিষয়ক মাসিক শিক্ষক পত্রিকা প্রকাশিত হয়। পরবর্তী তিন বছর এই পত্রিকা প্রকাশিত হয়েছে। এছাড়াও বঙ্গীয় মুসলমান সাহিত্য পত্রিকা প্রকাশনার সাথে তিনি জড়িত ছিলেন। এই পত্রিকা প্রকাশের উদ্দেশ্যে বঙ্গীয় মুসলমান সাহিত্য সমিতি কর্তৃক গঠিত ছয় সদস্যের কমিটিতে তিনি সভাপতি ছিলেন। কমিটির বাকি সদস্যরা ছিলেন মুহম্মদ শহীদুল্লাহ (সম্পাদক), মোহাম্মদ মোজাম্মেল হক (সম্পাদক), মোহাম্মদ রেয়াজউদ্দীন আহমদ, মঈনউদ্দীন হোসায়েন ও কমরেড মুজাফফর আহমদ।
কাজী ইমদাদুল হক কবিতা, উপন্যাস, প্রবন্ধ, শিশুসাহিত্য রচনা করেছেন। বাংলার মুসলিম সমাজের কল্যাণ সাধনের উদ্দেশ্যে তিনি সাহিত্যকর্মে নিয়োজিত হয়েছিলেন। "আবদুল্লাহ" উপন্যাসের জন্য তিনি অধিক খ্যাত। তাঁর রচিত গ্রন্থসমূহের মধ্যে রয়েছে:
‘আবদুল্লাহ’ উপন্যাসটি লেখকের জীবদ্দশায় সম্পূর্ণ বা প্রকাশ হয়নি। তিনি এ উপন্যাসটি জীবনের শেষান্তে শুরু করলেও শেষ করে যেতে পারেননি। পরবর্তীতে তাঁর খসড়ার ভিত্তিতে উপন্যাসটি সম্পূর্ণ করা হয় এবং তা ১৯৩২ সালে গ্রন্থাকারে প্রকাশিত হয়।
১৯৬৮ সালে কেন্দ্রীয় বাংলা উন্নয়ন বোর্ড (আজকের বাংলা একাডেমি) আবদুল কাদিরের সম্পাদনায় প্রকাশ করে 'কাজী ইমদাদুল হকের রচনাবলি'।
অধুনা সৈয়দ আবুল মকসুদের সম্পাদনায় 'শুদ্ধস্বর' প্রকাশনী তাঁর রচনাবলী প্রকাশ করেছে।
বাংলাদেশের লেখক, সরকারি কর্মকর্তা ও উপদেষ্টা কাজী আনোয়ারুল হক (১৯০৯-২০০১) ছিলেন কাজী ইমদাদুল হকের পুত্র।
কাজী ইমদাদুল হক ১৯২৬ সালের ২০ মার্চ কলকাতায় ইন্তেকাল করেন।
মোহাম্মদ নওয়াজ
মোহাম্মদ নওয়াজ (; জন্ম: ২১ মার্চ, ১৯৯৪) রাওয়ালপিন্ডিতে জন্মগ্রহণকারী বিশিষ্ট পাকিস্তানী ক্রিকেটার। পাকিস্তান ক্রিকেট দলের অন্যতম সদস্য তিনি। দলে তিনি মূলতঃ অল-রাউন্ডার হিসেবে খেলছেন। বামহাতে ব্যাটিংয়ের পাশাপাশি স্লো লেফট আর্ম অর্থোডক্স বোলিং করেন। ঘরোয়া প্রথম-শ্রেণীর ক্রিকেটে ন্যাশনাল ব্যাংক অব পাকিস্তান এবং কোয়েটা গ্ল্যাডিয়েটর্সের প্রতিনিধিত্ব করছেন তিনি। এছাড়া, পাকিস্তানের অনূর্ধ্ব-১৫, ১৯ ও ২৩ দলসহ রাওয়ালপিন্ডি, রাওয়ালপিন্ডি রামসের পক্ষে খেলেছেন।
২০১৬ সালের পাকিস্তান সুপার লীগে কোয়েটা গ্ল্যাডিয়েটর্স দলের সাথে চুক্তিবদ্ধ হন। প্রতিযোগিতার প্রথম চারটি খেলার মধ্যে দু'টিতেই ম্যান অব দ্য ম্যাচের পুরস্কার পেয়েছিলেন তিনি। ফলশ্রুতিতে পাকিস্তান দলে খেলার জন্য ডাক পান। ২০১৬ সালের আইসিসি বিশ্ব টুয়েন্টি২০ প্রতিযোগিতায় খেলার জন্য পাকিস্তান ক্রিকেট দলের অন্যতম সদস্য মনোনীত হন। এতে তিনিও অন্তর্ভুক্ত হন।
১৩ অক্টোবর, ২০১৬ তারিখে সিরিজের ২য় টেস্টে ওয়েস্ট ইন্ডিজের বিপক্ষে বাবর আজমের সাথে তারও অভিষেক ঘটে।
সৈয়দ এমদাদ আলী
সৈয়দ এমদাদ আলী (১৮৭৫ - ৩ ডিসেম্বর ১৯৫৬) একজন বাঙালি কবি ও লেখক। তিনি ইসলামি মানবতাবাদের আলোকে সমাজের কল্যাণ কামনায় বিশ্বাসী ছিলেন।
সৈয়দ এমদাদ আলী ১২৮২ বঙ্গাব্দের ১ আশ্বিন (১৮৭৫ খ্রিষ্টাব্দ) ঢাকা জেলার বিক্রমপুরের খিলগাঁও গ্রামে নানাবাড়িতে জন্মগ্রহণ করেন। বিক্রমপুরের দামপাড়া তার পৈতৃক নিবাস ছিল।
সৈয়দ এমদাদ আলী ১৮৯৫ সালে মুন্সীগঞ্জ উচ্চ বিদ্যালয় থেকে এন্ট্রান্স পরীক্ষায় উত্তীর্ণ হন। এরপর জগন্নাথ কলেজ থেকে তিনি আইএ পাশ করেন।
সৈয়দ এমদাদ আলী প্রথমে নেত্রকোনা দত্ত উচ্চ বিদ্যালয়ে শিক্ষক হিসেবে যোগ দেন। এরপর পুলিশ বিভাগে সাব-ইনস্পেক্টর ও ইনস্পেক্টর হিসেবে নিযুক্ত হন। কর্মজীবনের স্বীকৃতি হিসেবে ব্রিটিশ সরকার তাকে খান সাহেব উপাধিতে ভূষিত করে।
সৈয়দ এমদাদ আলী গদ্যশিল্পী হিসেবে সুনাম অর্জন করেছিলেন। ছাত্র থাকাকালীন সময় থেকে সাহিত্যের প্রতি উৎসাহী ছিলেন। মোসলেম হিতৈষী, মোসলেম ভারত, সওগাত ও বঙ্গীয় মুসলমান সাহিত্য পত্রিকায় তার কবিতা ও প্রবন্ধ প্রকাশিত হত। তার উল্লেখযোগ্য রচনার মধ্যে রয়েছে:
সাহিত্যচর্চা ছাড়াও তিনি পত্রিকা সম্পাদনায় জড়িত ছিলেন। নবনূর পত্রিকা তার সম্পাদনায় প্রকাশিত হত।
সৈয়দ এমদাদ আলী ১৯৫৬ সালের ৩ ডিসেম্বর ঢাকায় ইন্তেকাল করেন।
মোঃ মনিরুজ্জামান মনি
এম ডি. মনিরুজ্জামান () বাংলাদেশের রাজনৈতিক ব্যক্তিত্ব। তিনি খুলনা সিটি কর্পোরেশনের সাবেক মেয়র। তিনি খুলনা বিভাগে জন্মগ্রহন করেন।
মোহাম্মদ মোসাদ্দেক হোসেন বুলবুল
মোহাম্মদ মোসাদ্দেক হোসেন বুলবুল রাজশাহী সিটি কর্পোরেশনের মেয়র। তিনি রাজশাহীর নির্বাচিত সিটি কর্পোরেশনের মেয়র।
তিনি রাজশাহী জেলায় জন্মগ্রহন করেন। তাঁর স্ত্রীর নাম রেবেকা সুলতানা সুমি।
মোহাম্মদ মোসাদ্দেক হোসেন বুলবুল রাজশাহী বিশ্ববিদ্যালয় থেকে রাষ্ট্রবিজ্ঞান বিষয়ে স্নাতক এবং স্নতকোত্তর পড়াশোনা সম্পন্ন করেন।
বিএনপি নেতা মোহাম্মদ মোসাদ্দেক হোসেন বুলবুল ২০১৩ সালের ১৫ জুন রাজশাহী সিটি কর্পোরেশনের নির্বাচনে এক লাখ ৩১ হাজার ৫৮ ভোট পেয়ে মেয়র নির্বাচিত হন।
ডেভিল'স সী
ডেভিল'স সী (; ) বা ড্রাগন ট্রায়াঙ্গেল () বা সাগরের জাদু বা প্যাসিফিক বারমুডা ট্রায়াঙ্গেল নামেও পরিচিত, যা টোকিওর দক্ষিণে প্রায় ১০০ কিমি দূরে মিয়াকে-জিমা (মিয়াকে দ্বীপ) ঘিরে প্রশান্ত মহাসাগরের একটি বিশেষ অঞ্চল। ডেভিল'স সী-কে কখনও কখনও একটি অতিপ্রাকৃতিক অবস্থান হিসেবে বিবেচিত করা মাধ্যমে এই দাবির সত্যতা রীতিমত খোলাসমুক্ত করা হয়েছে। আকার এবং আয়তনের বিভিন্ন স্থানের রিপোর্ট (শুধুমাত্র ১৯৫০ দশকের রিপোর্ট থেকে) অনুসারে এটি জাপানের পূর্ব উপকূলে একটি অনির্দিষ্ট অংশ থেকে ১১০ কিলোমিটার (৫৮ মাইল), উপকূল থেকে ৪৮০ কিলোমিটার (৩০০ মাইল) এবং এমনকি ইও জিমার উপকূলের কাছে থেকে ১,২০০ কিলোমিটার (৭৫০ মাইল) দূরে অবস্থিত।
কাইও মারু নং ৫ বালেটস নামে জাপানের একটি গবেষণা জাহাজ ৩১ জনের একটি নাবিকদল নিয়ে ডেভিল'স সী থেকে প্রায় ৩০০ কিমি দক্ষিণে সমুদ্রতলদেশীয় ম্যাইয়েন-শো আগ্নেয়গিরি কার্যকলাপ অনুসন্ধান করছিল, তখন একটি অগ্ন্যুত্পাতের ফলে ২৪শে সেপ্টেম্বর, ১৬৫২ সালে ধ্বংস হয়ে যায়। পরে কিছু ধ্বংসাবশেষ উদ্ধার করা হয়। অন্য সাতটি নৌকা ছিল ছোট মাছ ধরার নৌকা, যা এপ্রিল, ১৯৪৯ সাল থেকে অক্টোবর, ১৯৫৩ সালের মধ্যে মিয়াকে দ্বীপ এবং ইও জিমা দ্বীপের মাঝে হারিয়েছে। এই দুইটি দ্বীপের মাঝের দূরত্ব ১,২০০ কিলোমিটার (৭৫০ মাইল)। অন্তত একটি জাহাজ একটি এসওএস পাঠিয়েছিল।
অরুণ ব্যানার্জী
অরুণ ব্যানার্জী (, ) ভারতীয় বাংলা চলচ্চিত্রের একজন অভিনেতা।
মজু চৌধুরীর হাট
মজু চৌধুরী হাট বাংলাদেশের উপকূল অঞ্চলের একটি অন্যতম পর্যটনকেন্দ্র ও শহর। এটি বাংলাদেশের দক্ষিণ পূর্বে লক্ষ্মীপুর সদর উপজেলার অন্তর্গত চররমনী মোহন ইউনিয়নে অবস্থিত। এই শহরটি ১৯৬৫ সালে "মজু চৌধুরীর হাট" নামে স্থাপিত হয়। এটির পূর্বের নাম ছিল "রহমত খালি"।
মজু চৌধুরীর হাটের অবস্থান। লক্ষ্মীপুর সদর উপজেলার সর্ব পশ্চিমে অবস্থিত মেঘনা নদীর তীরে, ভোলা জেলার সর্ব পূর্বে বাংলাদেশের দক্ষিণ পূর্বে কেন্দ্রীয় বাণিজ্য ঘাটতি অবস্থিত একটি ইউনিয়ন। লক্ষ্মীপুর জেলা শহর থেকে এর দূরত্ব ১২ কিলোমিটার ভোলা সদর উপজেলা থেকে ২৬ কিলোমিটার আর কমলনগর উপজেলা থেকে ২০ কিলোমিটার হাইমচর উপজেলা থেকে ২৫ কিলোমিটার দূরে অবস্থিত। এর মোট এলাকা:১৬৫০০, একর। ১৪৫.১৮ বর্গকিমি (৫৬.০৫ বর্গমাইল)
মজু চৌধুরী ছিলেন একজন প্রভাবশালী ব্যক্তি যিনি জন্মগ্রহণ করেন লক্ষ্মীপুর সদর উপজেলার শাকচর ইউনিয়ন এলাকার এক চৌধুরী পরিবারে। মজু চৌধুরী ছিলেন পানা মিয়া হাজীর দ্বিতীয় পুত্র তিনি ছিলেন পানা মিয়ার চার পুত্রের মধ্যে অত্যন্ত মেধাবী,ততকালীন তিনি রহমত খালি এলাকায় এসে প্রায় শতাধিক জায়গা জমি কিনেন, ততদূর কেউ তাহার সমান প্রভাবশালী ব্যক্তি বা প্রতিষ্ঠিত ছিল না। বাংলাদেশ স্বাধীন হওয়ার ও পূর্বে এই মজু চৌধুরীর হাট টি প্রতিষ্ঠা পায়। ১৯৬৫ সাল সম্পর্কিত এটির নাম উল্লেখ করেছে এখানকার অস্থায়ী লোকজন রা তখন থেকেই "মজু চৌধুরীর হাট" জায়গাটি ভালো পরিচিত হয়ে উঠে।
এখানে ১টি উচ্চ বিদ্যালয় ও ২টি মাদ্রাসা রয়েছে।ভোলা থেকে মজু চৌধুরীর হাট ২৬ কিলোমিটার, বরিশাল থেকে ৭৬ কিলোমিটার দূরত্বে অবস্থিত। ভোলার ইলিশা ঘাট থেকে মজু চৌধুরীর হাটে ৩টি ফেরি চলাচল করে ও তাতে ৪ ঘন্টা সময় লাগে।
এছাড়াও এখান থেকে বিভিন্ন রুটে ত্রিশ থেকে চল্লিশটি বাস যাতায়াত করে থাকে।
নাইমা হায়দার
বিচারপতি নাইমা হায়দার (জন্ম: ১৯ মার্চ, ১৯৬২) বাংলাদেশের হাইকোর্ট বিভাগের একজন বিচারক। তিনি বাংলাদেশের হাইকোর্ট বিভাগে নিয়োগপ্রাপ্ত নারী বিচারকদের মধ্যে পঞ্চম।
নাইমা হায়দারের বাবার নাম বদরুল হায়দার চৌধুরী। তার মায়ের নাম আনোয়ারা হায়দার। ঢাকা বিশ্ববিদ্যালয় থেকে আইন বিভাগে তাঁর স্নাতক ডিগ্রী এবং স্নাতকোত্তর সম্পন্ন করেন। এছাড়াও কলাম্বিয়া বিশ্ববিদ্যালয়, সাউদার্ন ক্যালিফর্নিয়া বিশ্ববিদ্যালয়, অক্সফোর্ড বিশ্ববিদ্যালয়, বার্কলে বিশ্ববিদ্যালয়, লন্ডন বিশ্ববিদ্যালয় থেকে ডিগ্রিপ্রাপ্ত হন।
নাইমা হায়দার ১৯৮৯ সালে জেলা আদালতের একজন আইনজীবী হিসাবে নাম নথিভুক্ত হন। ১৯৮৯ এবং ১৯৯৩ সালে হাইকোর্ট বিভাগ এবং বাংলাদেশ সুপ্রিম কোর্টের আপিল বিভাগে নথিভুক্ত হন। তিনি ২০০৯ সালের ৩০ জুন হাইকোর্ট বিভাগের অতিরিক্ত বিচারক হিসেবে উন্নীত হন। এবং ২০১১ সালের ৩০ জুন একই বিভাগের বিচারক হিসেবে নিয়োগপ্রাপ্ত হন। তিনি ২০২৯ সালের ১৮ মার্চ অবসর গ্রহণ করবেন।
দেবিকা মিত্র
দেবিকা মিত্র () ভারতীয় চলচ্চিত্রের একজন অভিনেত্রী। তিনি অনেক বাংলা চলচ্চিত্রে অভিনয় করেছেন।
২০১১ শীতকালীন এশিয়ান গেমস
২০১১ শীতকালীন এশিয়ান গেমস হল একটি বহু ক্রীড়া প্রতিযোগিতা যা অফিসিয়ালিভাবে ৭ম শীতকালীন এশিয়াড নামে পরিচিত এবং এটি ২০১১ সালের ৩০ জানুয়ারি থেকে ৬ ফেব্রুয়ারি পর্যন্ত কাজাখস্তানের আস্তানা ও আলমাতিতে অনুষ্ঠিত হয়। সোভিয়েত ইউনিয়ন থেকে স্বাধীনতা লাভের পর কাজাখস্তানে এটিই ছিল সবচেয়ে বড় প্রতিযোগিতার আয়োজন। ২০০৬ সালের ৪ মার্চ কুয়েতে স্বাগতিক শহরের জন্য কাজাখস্তান নথিভূক্ত হয়।
ব্যান্ডি ও স্কী ওরিয়েন্টারিং প্রথমবারের মত যোগ করা হয়, যখন কার্লিং ও স্নোবোর্ডিং গেমস তালিকা থেকে বাদ দেওয়া হয়। এবং ২০০৭ গেমসের পর স্কী জাম্পিং পুনরায় অন্তর্ভুক্ত করা হয়।
২০১১ শীতকালীন গেমসে অংশগ্রহণের জন্য ২৬টি জাতীয় অলিম্পিক কমিটি নিবন্ধন করে যা ২০০৭ গেমসের চেয়ে ১টি বেশি। বাহরাইন, কাতার ও সিঙ্গাপুরের অভিষেক হয়, অপরদিকে ম্যাকাও ও পাকিস্তান ২০০৭ গেমসের পরে অংশগ্রহণ করেনি।
One country only sent officials.
২০১১ শীতকালীন এশিয়ান গেমসের ক্রীড়া পঞ্জিকা :
আবুল হুসেন
আবুল হুসেন (১৮৯৬ - ১৫ অক্টোবর ১৯৩৮) ব্রিটিশ ভারতীয় লেখক, চিন্তাবিদ ও সমাজসংস্কারক।
আবুল হুসেন ১৮৯৬ সালের ৬ জানুয়ারি বেঙ্গল প্রেসিডেন্সির যশোর জেলার পানিসারা গ্রামে নানার বাড়িতে জন্মগ্রহণ করেন। তার পৈতৃক নিবাস যশোর জেলার কাউরিয়া গ্রামে। পিতা হাজী মোহাম্মদ মুসা আলেম ছিলেন।
আবুল হুসেন ১৯১৪ সালে যশোর জেলা স্কুল থেকে ম্যট্রিকুলেশন পরীক্ষায় পাশ করেন। এরপর কলকাতা প্রেসিডেন্সি কলেজ থেকে আইএ এবং বিএ পরীক্ষায় উত্তীর্ণ হন। ১৯২০ সালে তিনি কলকাতা বিশ্ববিদ্যালয় থেকে অর্থনীতিতে এমএ এবং ১৯২২ সালে বিএল ও ১৯৩১ সালে এমএল ডিগ্রি অর্জন করেন।
আবুল হুসেন ১৯২০/২১ সালে কলকাতার হেয়ার স্কুলে শিক্ষক হিসেবে যোগ দেন। এরপর ১৯২১ সালে তিনি ঢাকা বিশ্ববিদ্যালয়ে অর্থনীতি ও বাণিজ্য বিভাগের প্রভাষক নিযুক্ত হন। এছাড়াও তিনি মুসলিম হলের হাউস টিউটর ছিলেন।
১৯৩২ সালে তিনি শিক্ষকতা ত্যাগ করে কলকাতা হাই কোর্টে আইনজীবী হিসেবে যোগ দেন। বাংলার আইন সভায় গৃহীত ওয়াকফ আইনের মূল খসরা তিনি প্রণয়ন করেছিলেন।
বাংলার মুসলিমদের মধ্যে আধুনিক শিক্ষার প্রসারের উদ্দেশ্যে আবুল হুসেন লেখালেখি করেছেন। বুদ্ধিরমুক্তি আন্দোলনে তিনি অংশগ্রহণ করেন। ১৯২৬ সালে ঢাকার মুসলিম সাহিত্য সমাজ গঠিত হয়। তিনি এতে অংশ নিয়েছিলেন। সংগঠনের মুখপত্ররূপে প্রকাশিত শিখা পত্রিকার সম্পাদনায় তিনি জড়িত ছিলেন।
তার রচনাসমূহের মধ্যে রয়েছে:
তার মৃত্যুর পর বাংলা একাডেমি আবুল হুসেন রচনাবলী নামে তার রচনাসমগ্র প্রকাশ করে।
আবুল হুসেন ১৯৩৮ সালের ১৫ অক্টোবর কলকাতায় ইন্তেকাল করেন।
১৯৪৭ আসাম ভূমিকম্প
১৯৪৭ আসাম ভূমিকম্প ২৯ জুলাই ১৩:৪৩ ইউটিসি সময়ে সৃষ্টি হয় যার প্রাবল্য ছিল ৭.৩ রিখটার স্কেল। ভূমিকম্পের অবস্থান ছিল ব্রিটিশ ভারত এবং চীন প্রজাতন্ত্র সীমান্তের মধ্যবর্তী স্থানে,যা তখনও তিব্বত শাসনাধীন ছিল না। কিছু-কিছু সূত্রমতে এই ভূমিকম্পের উপকেন্দ্র ছিল ভারত-শাসিত এলাকায় আবার কিছু সূত্র বলে এই ভূমিকম্প চীন-ভারত-শাসিত এলাকায় হয়েছিল। চীনা সাহিত্যমতে, তিব্বত এর নাং প্রদেশে এই ভূমিকম্প অনুভূত হয়েছিল।
ডিব্রুগড়, যোরহাট এবং তেজপুর অঞ্চলের কিছু দেয়ালে ফাঁটল দেখা গিয়েছিল। গুয়াহাটিতে বিদ্যুৎ বিচ্ছিন্ন হয়ে পড়ার কথাও শুনা যায়। ভূমিকম্পের স্থায়িত্ব প্রায় ১.৫×১০ এনএম বলে বিজ্ঞপ্তিতে প্রকাশ করা হয়। তবে ভূমিকম্পের প্রতিক্রিয়া ভালভাবে জানা যায় নি।
ভূমিকম্প
১৮৯৭ আসাম ভূমিকম্প
১৮৯৭ সালের ১২ই জুন ভারতের আসামে সংঘটিত হওয়া ভূমিকম্পের প্রাবল্য ছিল ৮.১ রিখটার স্কেল। প্রায় ১,৫৪২ লোক হতাহত হলেও, এই ভূমিকম্পের আকার অনুযায়ী মৃতের সংখ্যা খুব বেশি ছিল না, তবে সম্পত্তির ক্ষয়-ক্ষতির পরিমাণ বিপুল ছিল। ভূমিকম্পের ফলে সৃষ্ট ক্ষয়-ক্ষতি কলকাতা পর্যন্ত বিস্তৃত হয়েছিল, সেখানকার ডজন ডজন অট্টালিকা মারাত্মকভাবে ধ্বংস হয় বা আংশিকভাবে ধসে পড়ে। আহমেদাবাদ এবং পেশাওয়ারসহ এই ভূকম্পন সারা ভারত থেকে অনুভূত হয়। এই কম্পন বার্মা থেকেও অনুভব করা গিয়েছিল।
এই ভূমিকম্পটির সৃষ্টি হয়েছিল ওল্ডহ্যাম ফাটলের এসএসডব্লিউ-নিমজ্জিত বিপরীত(SSW-dipping reverse Oldham fault) অংশে। এই অংশটি হচ্ছে ভারতীয় প্লেট এর অন্তর্গত শিলং প্লেটুর উত্তর অংশ। প্রধান ফাটলে ন্যূনতম স্থানচ্যুতি ঘটেছিল, যদিও পর্যন্ত হিসেব করা হয়েছিল, যা আগে পরিমাপকৃত যেকোন ভূমিকম্পের চেয়ে সর্বাধিক। আকস্মিক স্থানচ্যুতি আঘাতসহ এলাকাজুড়ে গননালব্ধ হয়েছিল এবং ভূপৃষ্ঠ হতে নিচ পর্যন্ত বিস্তৃত ছিল, যা সমগ্র ভূত্বকের গভীরতাকে ও নাড়িয়ে তুলেছিল।
মনে করা হয় এই ভূমিকম্প ভূগর্ভে সংঘটিত হয়, এতে ঘরবাড়ি ধ্বংসপ্রাপ্ত হয় এবং বার্মা থেকে দিল্লী পর্যন্ত প্ৰায় জুড়ে এই ভূকম্পন অনুভব করা গিয়েছিল। এর ফলে প্ৰতিবেশী দেশ ভূটান এর বহু অট্টালিকা মারাত্মকভাবে ধ্বংসপ্রাপ্ত হয়। এরপর ডজন-ডজন ছোট্ট ছোট্ট ভূকম্পন অনুভূত হয়েছিল এবং কলকাতায় ৯ই অক্টোবর, ১৮৯৭ গ্রীনিচ মান সময় ০১:৪০ মিনিটে শেস ভূকম্পন অনুভূত হয়ে।
এই ভূমিকম্পে শিলং প্লেটে তীব্রভাবে ঊর্ধ্বমুখী ধাক্ষার ফলে প্রায় ১১ মিটার উপরে উঠে যায়। এর ফলে সৃষ্ট ফাটলের দৈর্ঘ্য ছিল ১১০ কিলোমিটার। যেখানে ফাটলের স্থানচ্যুতি ছিল প্রায় ১৮ মিঃ (সঠিকটা ৭ মিঃ কম বা বেশি হতে পারে)। এর উপকেন্দ্রে আনুভূমিক ত্বরন ১g বল এবং পৃষ্টের বেগ ৩ মি/সে (m/s) বলে মনে করা হয়।
শিলংয়ে, ভূমিকম্পের ফলে পাথরে তৈরি প্রতিটি বাড়িঘর এবং কাঠের তৈরি অর্ধেক বাড়িঘর ধ্বংস হয়ে যায়। এর কাঁপুনি সবকিছুকে মাটির সাথে মিশিয়ে দেয় এবং ১৩ জোন লোক মারা যায়। ঐ এলাকায় ফাটল চিহ্নিত করা হয়। চেরাপুঞ্জিতে ভূমিকম্পের ফলে ভূমিধ্বস হয়, যার ফলশ্রুতিতে ৬০০ লোক মারা যায়।
গোয়ালপাড়ায়, এর ফলে ব্রহ্মপুত্রের পানি এসে জোয়ারের সৃষ্টি করে। এর তীরবর্তী শহরটির বাজার ধ্বংস করে দেয়। নলবাড়িতে, ভূকম্পন ও জলতরঙ্গ দেখতে পাওয়া গিয়েছিল। গুয়াহাটিতে, ভূমিকম্প তিন মিনিট পর্যন্ত ছিল। ব্রহ্মপুত্রের পানি ৭.৬ ফুট ফুলেফেপে উঠেছিল। ভূমিকম্পে উমানন্দ দ্বীপ মন্দির ও রেললাইনের ক্ষতি হয়। ৫ জন লোক মৃত্যুবরণ করে। নগাঁওয়ে, প্রতিটি ইটের বাড়ি ভেঙ্গে পড়েছিল, যেখানে ঐতিহ্যগতভাবে বানানো কাঠের বাড়ি যেগুলোর ছাঁদ ঘাসের তৈরি, সেগুলো ও বেঁকে যায়। ছোট ছোট অনেক ফাটল/আগ্নেয়গিরি দেখতে পাওয়া গিয়েছিল এবং রাস্তাঘাট গাড়ি চলাচলে অযোগ্য হয়ে পড়েছিল।
জাতীয় জলপথ ১
জাতীয় জলপথ ১ () হল পণ্য ও যাত্রী পরিবহনের উদ্দেশ্যে ভারতের গঙ্গা নদী এবং তার শাখানদী ভাগীরথী ও হুগলি নদী নিয়ে গড়ে ওঠা একটি জলপথ। এটি হলদিয়া (সাগর) থেকে শুরু হয়ে এলাহাবাদ শহর পর্যন্ত চলেগেছে। জাতীয় জলপথ ১ মোট ১৬০০ কিলোমিটার দীর্ঘ। এই জলপথ ভারতের চারটি রাজ্যের মধ্যদিয়ে গেছে। এই রাজ্য গুলি হল পশ্চিমবঙ্গ, ঝাড়খন্ড, বিহার ও উত্তর প্রদেশ। জলপথটিতে মোট ১৮ টি টার্মিনাল রয়েছে। হলদিয়া থেকে পাটনা পর্যন্ত পন্যবাহি বার্জ চলাচল করে। এই জলপথের গভীরতা ৩ মিটার রাখা সম্ভব হলে হলদিয়া থেকে এলাহাবাদ পর্যন্ত ১,৫০০ থেকে ২,০০০ টন পন্যবাহি বার্জ চলাচল করা সম্ভব হবে।
বর্তমানে এই জাতীয় জলপথে বার্জের দ্বারা ইন্দোনেশিয়া থেকে ফারাক্কা তাপবিদুৎ কেন্দ্রে কয়লা পৌঁছানো হয়।
আজও এনডব্লিউ-১ হিসেবে চিহ্নিত গঙ্গা নদীর অংশটি মালামাল পরিবহনের জন্য ব্যবহার করা হচ্ছে - বেশীরভাগ স্থানীয় উৎপাদন এবং পর্যটক শিল্পের জন্য। নৌপরিবহণ মন্ত্রণালয়ের প্রকল্প হিসাবে এনডব্লিউ-১ বা "জাতীয় জলপথ ১" বেশিরভাগ বাল্ক পণ্য বহন করবে। এই পণ্যগুলি হল সিমেন্ট, লোহা আকরিক, কয়লা এবং কয়লার জ্বলন পণ্য, খনিজ তেল এবং পেট্রোলিয়াম পণ্য, শিলা ফসফেট, কাঠ, পাথর চিপ, ম্যাঙ্গানিজ আকরিক এবং কৃষি থেকে উৎপাদিত পণ্য। এই অঞ্চলে উপস্থিত ইস্পাত কারখানা থেকে পাপ্ত লোহার বা ইস্পাতের পণ্যগুলিও হবে এই রুট বা জলপথের একটি প্রধান পণ্যসম্ভার।
"জাতীয় জলপথ ১" একটি বিতর্ক এবং বিক্ষোভের মধ্যে অবতরণ করে, যখন ২০১৪ সালের জুলাই মাসে কেন্দ্রীয় জাহাজ মন্ত্রালয়ের মন্ত্রী নিতিন গডকড়ী ঘোষণা করে যে, সরকার গঙ্গা নদীর উপর প্রতি ১০০ কিলোমিটার (৬২ মাইল) অন্তর বাঁধ নির্মাণ করবে এবং নদীর চিহ্নিত অংশে ড্রেজিং কার্যক্রম পরিচালনা করবে গঙ্গা নদীর পথে বারাণসী ও হলদিয়ার মধ্যে যাত্রী এবং পণ্যগুলির পরিবহনের উন্নয়নের জন্য। প্রথম পর্যায়ে ড্রেজিং করে ৪৫ মিটার (১৪৮ ফুট) প্রস্থ এবং ৩ মিটার (৯.৮ ফুট) একটি গভীরতা প্রদান করা হবে জলপথটিকে। প্রাথমিক প্রস্তাবটি ড্যানিশ জলবিদ্যুৎ ইনস্টিটিউটের একটি গবেষণার উপর ভিত্তি করে তৈরি করা হয়েছে, যা এলাহাবাদ ও বারাণসী এবং বারাণসী ও বক্সার মধ্যবর্তী দুটি অঞ্চলে রিপোর্ট প্রকাশ করেছে। কোনও নাগরিক পরামর্শ ছাড়াই প্রযুক্তিগত সহায়তা সহ বিশ্বব্যাপী ৫০ মিলিয়ন মার্কিন ডলার অর্থায়নে সম্মত হওয়ার পর ঘোষণাটি করা হয়। বেনারস হিন্দু বিশ্ববিদ্যালয়ের নদী কর্মী ও অধ্যাপকেরা এই কর্মকান্ডের সমালোচনা করেছিলেন। official website
CIWTC
তুষার চিতা
তুষার চিতা বা স্নো লেপার্ড হচ্ছে বড় বিড়াল এর একটি প্রজাতি যা মধ্য ও দক্ষিণ এশিয়ায় দেখতে পাওয়া যায়।
" Panthera uncia " যা পূর্বে "Uncia Uncia"নামে পরিচিত ছিলো। ১৮৫৪ সালে বিজ্ঞানী Gray "Uncia" গন টি প্রস্তাব করেন। তারপর থেকে এটি " Uncia uncia" নামেই পরিচিত ছিল। এমন কি কিছুদিন আগ পর্যন্ত এর নাম ছিল "Uncia uncia " কিন্তু আধুনিক জিন গবেষণায় একে প্যানথেরা গনের অধিনে রাখা হয়। আর ২০০৮ সাল থেকে এর বৈজ্ঞানিক নাম হয় "Panthera uncia" জেনেটিক রিসার্চ এ দেখা যায়, অন্যান্য বড় বিড়াল এর তুলনায় বাঘ এর সাথে এদের সবচেয়ে বেশি জেনেটিক্যালি মিল রয়েছে। আর একে বাঘের sister species বলা হয়।
প্যানথেরা গনের বাকি প্রজাতি গুলো বাঘ, সিংহ, জাগুয়ার, চিতাবাঘ এর তুলনায় আকারে ছোট। স্নো লেপার্ড এর ওজন ২৫-৬০ কেজি পর্যন্ত হয়। বড় পুরুষ দের ওজন ৭৫ কেজি পর্যন্ত হয়। 
তবে ছোট স্ত্রী দের ওজন ২৫ কেজিরও কম হতে পারে! 
এদের দেহের দৈর্ঘ্য ৭৫-১৫০ সে.মি. আর লেজের দৈর্ঘ্য ৮০-১০০ সে.মি.হয়।
এদের দেহ আন্দাজে লেজ বড় হয়।
তুষার চিতা আফগানিস্তান, পাকিস্তান, ভারত, নেপাল, কাজাখিস্তান, ভুটান, চীন, মঙ্গোলিয়া ইত্যাদি দেশে পাওয়া যায়। তুষার চিতা বা স্নো লেপার্ড পাকিস্তান ও আফগানিস্তান এর ন্যাশনাল হেরিটেজ এনিম্যাল।
তুষার চিতা মাংসাশী এবং সক্রিয়ভাবে তাদের শিকারের খোঁজে। তারা বিড়ালের মতো সুযোগসন্ধানী এবং গলিত মাংস ও গবাদি পশুসহ যাবতীয় মাংস খেতে পারে। তুষার চিতা তাদের ওজনের দুই থেকে চারগুন বড় পশু যেমন ভরাল, হিমালয়ান থর, ঘোড়া, উট হত্যা করতে পারে। এছাড়াও ছোট শিকার যেমন খরগোশ এবং পাখিও খায়।
সওগাত
সওগাত ছিল একটি সচিত্র মাসিক পত্রিকা। এই পত্রিকা বাংলার মুসলিমদের সাংবাদিকতায় পথিকৃতের ভূমিকা পালন করেছে।
১৯১৮ সালের নভেম্বর/ডিসেম্বরে (১৩২৫ বঙ্গাব্দ, অগ্রহায়নে) মোহাম্মদ নাসিরউদ্দীনের সম্পাদনায় কলকাতা থেকে সওগাত প্রথম প্রকাশিত হয়। ১৯২১ সালের মার্চ-এপ্রিল (১৩২৭ বঙ্গাব্দ) পর্যন্ত পত্রিকা চালু ছিল। এরপর ১৯২৬ সালে (১৩৩৩ বঙ্গাব্দ) সওগাত-নবপর্যায় নামে পুনরায় প্রকাশ হয়। ১৯৩০ সাল (১৩৩৭ বঙ্গাব্দ) পর্যন্ত পত্রিকা নিয়মিতভাবে প্রকাশিত হয়েছিল। ১৯৫০ এর পর থেকে তিন বছর পত্রিকার কোনো সংখ্যা প্রকাশিত হয় নি। এরপর ১৯৫২-এর নভেম্বর/ডিসেম্বর (অগ্রহায়ণ ১৩৫৯ বঙ্গাব্দ, অগ্রহায়ণে) থেকে ঢাকা থেকে পত্রিকা প্রকাশিত হতে থাকে।
ন্যায়বিচার ও সাম্প্রদায়িক সম্প্রীতির বোধ সম্পন্ন পত্রিকার লক্ষ্য নিয়ে সওগাত প্রকাশিত হয়েছিল। সম্পাদক মোহাম্মদ নাসিরউদ্দীন এই উদ্দেশ্যে প্রথম সংখ্যায় সাতটি নীতি ঘোষণা করেছিলেন।
সওগাত নারীশিক্ষার পক্ষে ছিল। পত্রিকায় নারীশিক্ষা বিষয়ক প্রবন্ধ ছাপানো হত। নারী লেখকদের নিয়ে "মহিলা সংখ্যা" নামে ছয়টি বিশেষ সংখ্যা প্রকাশিত হয়েছিল।
সওগাতে অনেক খ্যাতনামা লেখকরা লেখালেখি করেছেন। কাজী নজরুল ইসলাম করাচিতে সৈনিক হিসেবে কর্মরত থাকার সময় সওগাতে প্রথম লেখা হিসেবে "বাউন্ডুলের আত্মকাহিনী" নামে ছোটগল্প পাঠিয়েছিলেন যা ১৩২৬ বঙ্গাব্দের জ্যৈষ্ঠ সংখ্যায় প্রকাশ হয়েছিল। তার লেখা মৃত্যুক্ষুধা উপন্যাস সওগাতে ধারাবাহিকভাবে প্রকাশিত হয়েছিল। এছাড়াও তার ছোটগল্প, প্রবন্ধ, কবিতা, গান, গজল এতে প্রকাশিত হয়।
অন্যান্য লেখকদের মধ্যে রয়েছেন রবীন্দ্রনাথ ঠাকুর, বেগম রোকেয়া, কাজী আবদুল ওদুদ, আবুল কালাম শামসুদ্দীন, আবুল মনসুর আহমদ, আবুল ফজল, অবনীন্দ্রনাথ ঠাকুর, সত্যেন্দ্রনাথ ঠাকুর প্রমুখ।
নবনূর
নবনূর ছিল একটি মাসিক সাহিত্য পত্রিকা।
১৯০৩ সালের এপ্রিলে (বৈশাখ ১৩১০ বঙ্গাব্দ) কলকাতা থেকে প্রথম নবনূর প্রকাশিত হয়। ১৯০৬ সালের ডিসেম্বর (পৌষ ১৩১৩ বঙ্গাব্দ) পর্যন্ত নিয়মিতভাবে পত্রিকা চালু ছিল। সৈয়দ এমদাদ আলী পত্রিকার সম্পাদক ছিলেন। মোহাম্মদ আসাদ আলী পত্রিকার স্বত্ত্বাধিকারী ও প্রকাশক ছিলেন এবং পরবর্তীতে সম্পাদক হিসেবে দায়িত্বপালন করেছেন।
বাংলার মুসলিমদের উন্নয়ন পত্রিকার মূল্য উদ্দেশ্য ছিল। মুসলিমদের জাগরণের উদ্দেশ্যে লেখকরা ইসলামের ইতিহাস, সাহিত্য, দর্শন বিষয়ে লেখা প্রকাশ করা হত।
সম্পাদক সৈয়দ এমদাদ আলী ছাড়াও পত্রিকায় কাজী ইমদাদুল হক, মোহাম্মদ হেদায়েতুল্লাহ, মোহাম্মদ আসাদ আলী ও অন্যান্যদের লেখা প্রকাশ হত।
ইন্দোনেশিয়া–বাংলাদেশ সম্পর্ক
বাংলাদেশ–ইন্দোনেশিয়া সম্পর্ক বলতে বাংলাদেশ ও ইন্দোনেশিয়ার মধ্যে দ্বিপাক্ষিক সম্পর্ককে বোঝায়। ইন্দোনেশিয়া বিশ্বের বৃহত্তম মুসলিম দেশ, যেখানে বাংলাদেশ বিশ্বের তৃতীয় বৃহত্তম মুসলিম দেশ। এই দুটি দেশ জাতিসংঘ এবং আরও অনেক বহুজাতীয় সংগঠনের সদস্য, বিশেষত জাতিসংঘের আন্তর্জাতিক শান্তিরক্ষা কমিটি, উন্নয়নশীল ৮ টি দেশ, নিরপেক্ষ আন্দোলন, বিশ্ব বাণিজ্য সংস্থা এবং ইসলামী সমবায় সংস্থা ওআইসি এর সদস্য। জাকার্তায় বাংলাদেশের এবং ঢাকায় ইন্দোনেশিয়ার দূতাবাস রয়েছে। বিশ্বের অন্যতম মুসলিম দেশ হিসেবে ইন্দোনেশিয়া বাংলাদেশকে স্বীকৃতি দেয়ার পর ১৯৭২ সালে বাংলাদেশ ও ইন্দোনেশিয়ার মাঝে আনুষ্ঠানিকভাবে কূটনৈতিক সম্পর্ক প্রতিষ্ঠিত হয়।
পাকিস্তান হতে পৃথক হওয়ার পর , ১৯৭১ সালে মালয়েশিয়া, তুরস্ক ও আফগানিস্তানের মত অনারব মুসলিম দেশগুলোর সঙ্গে ইন্দোনেশিয়াও তাৎক্ষনিকভাবে বাংলাদেশকে স্বীকৃতি দেয়। ১৯৭১ এর স্বাধীনতার অব্য্যবহিত পরেই পরবর্তীকালে বাংলাদেশ ইন্দোনেশিয়ার সঙ্গে কূটনৈতিক সম্পর্ক গড়ে তোলে এবং ১৯৭২ সালের মে মাস থেকে উভয় দূতাবাসের কার্যক্রম শুরু হয়।
মাদার মসজিদ
মাদার মসজিদ ইংরেজি Mother Mosque of America বা Moslem Temple মার্কিন যুক্তরাষ্ট্রের Cedar Rapids, Iowa শহরে অবস্থিত একটি মসজিদ। মার্কিন ইতিহাসে এখন পর্যন্ত টিকে থাকা সবচেয়ে প্রাচীন মসজিদ। মসজিদটি যে ভবনে অবস্থিত সেটি এক সময়ে The Rose of Fraternity Lodge নামে পরিচিত ছিল। মসজিদটি ১৯৩৪ সালে তৈরী করা হয়। এর কয়েক বছর আগে নর্থ ডাকোটার Ross শহরে ১০২৯ সালে আর একটি মসজিদ তৈরী করা হয়েছিল। ১৯৭০ সালে মাদার মসজিদ ধ্বংস প্রাপ্ত হয়। এবং পুনরায় তৈরী করা হয় ২০০৫ সালে। প্রথম নির্মানে মসজিদটি ১১১ মিটার প্রশস্ত ছিল কিন্তু পুন:নির্মান করার সময়ে তা ২৪ মিটারের মধ্যে রাখা হয়। মাদার মসজিদ কানাডার আলবার্টা প্রদেশে অবস্থিত আল-রশীদ মসজিদের চাইতেও পুরাতন।
আল-রশীদ মসজিদ
আল-রশীদ মসজিদ কানাডার সর্বপ্রথম মসজিদ। ১৯৩৮ সালে আলবার্টা প্রদেশের এডমন্টন শহরে মসজিদটি প্রতিষ্ঠিত হয়।
নর্থ ডাকোটা ও Iowa প্রদেশের মাদার মসজিদ এর পর উত্তর আমেরিকায় প্রতিষ্ঠিত তৃতীয় মসজিদ। সে সময় কানাডায় ৭০০ জন মুসলিম বাস করত। Hilwi Hamdon নামক একজন মহিলা এডমন্টনের মেয়র জন ফ্রাই সাথে সর্ব প্রথমক একটি মসজিদ নির্মাণের জন্য জমি ক্রয়ের জন্য আলোচনা শুরু করেন। তিনি ও তার আরো কিছু বন্ধু মিলে মসজিদ নির্মাণের জন্য প্রয়োজনিয় অর্থ সংগ্রহ করেছিলেন। খ্রিস্টান, ইহুদী ও মুসলিমরা এই মসজিদ তৈরীতে অর্থ সাহায্য করেন । Mike Drewoth নামক একজন ইউক্রেনিয়-কানাডিয়ান ঠিকাদার অর্থডক্স চার্চের আদলে মসজিদটি নির্মাণ করেন।
বিশিষ্ট ভারতিয় ইসলামি চিন্তাবিদ আব্দুল্লাহ ইউসুফ আলী এই মসজিদ প্রতিষ্ঠায় ভূমিকা পালন করেন।
কানসাস (ব্যান্ড)
কানসাস একটি আমেরিকান রক ব্যান্ড যারা ১৯৭০ সালে প্রাথমিকভাবে অ্যালবাম ওরিয়েন্টেড রক চার্ট এবং পরে "ডাস্ট ইন দা উইন্ড" আর "কেরী অন ওয়ে ওয়ার্ড সন" এর মন গান দিয়ে জনপ্রিয় হয়ে ওঠে। তাদের ১৫ টি স্টুডিও অ্যালবাম, ৫ টি লাইভ অ্যালবাম এবং ৮ টি সংকলিত অ্যালবাম রয়েছে।
রামের সুমতি
রামের সুমতি বাংলা সাহিত্যের অপরাজেয় কথাশিল্পী শরৎচন্দ্র চট্টোপাধ্যায় রচিত গল্প। গল্পটি ১৯১৪ সালে প্রকাশিত হয়। এতে গল্পকার মানুষের সাথে মানুষের আত্মিক সম্পর্কের চিত্র তুলে ধরেছেন।
রামলাল গ্রামের এক দুরন্ত কিশোর। সব ব্যাপারেই তার দুস্টুবুদ্ধির কারণে গ্রামের সবাই ভীত থাকে। এমনকি তার দুরন্তপনার সংবাদ আশেপাশের গ্রামে ছড়িয়ে পরে। তার দুরন্তপনার একান্ত সহযোগী ভৃত্য ভোলা। অপরদিকে তার বৈমাত্রেয় বড় ভাই শ্যামলাল শান্ত প্রকৃতির। সে গ্রামের কাছারীতে কাজ করে ও পৈতৃক সম্পত্তি দেখাশুনা করে। তার স্ত্রী নারায়ণী যে বছর ঘরে আসে তখন রামের মা আড়াই বছরের রামকে তার হাতে দিয়ে মারা যান। সেই থেকে নারায়ণী রামকে কোলে পিঠে মানুষ করেছে। তাই রামের দুরন্তপনা ও বদমেজাজ ভৃত্য ভোলা, নৃত্যকালী এমনকি বড় ভাই শ্যামলালের উপর খাটালেও বউদিকে সে মান্য করে। বউদির জ্বর ভালো না হলে ডাক্তারকে শাসিয়ে আসে। তাদের সুখের সংসারে বিঘ্ন ঘটে নারায়ণীর মা দিগম্বরী আর ছোট বোন সুরধুনীর আগমনে। দিগম্বরী সব সময় রামের পিছনে লেগে থাকে। একদিন রাম পেয়ারা গাছে উঠে পেয়ারা খাওয়ার সময় দিগম্বরী তাকে কটাক্ষ করলে রাম তাকে উদ্দেশ্য করে পেয়ারা ছুড়ে মারে যা নারায়ণীর মাথায় লাগে। এই ঘটনার পর শ্যামলাল দুই ভাইয়ের সম্পত্তি ভাগ করে ও নারায়ণীকে রামের সাথে কথা বলতে নিষেধ করে দেয়। আপনজন শূন্যতায় সে তার ভুলগুলো বুঝতে পারে ও তার সুমতি হয়।রামের সুমতি (১৯৪৭-এর চলচ্চিত্র)
রামের সুমতি গল্প অবলম্বনে ১৯৪৭ সালে ভারতে হিন্দি ও বাংলা উভয় ভাষায় চলচ্চিত্র নির্মিত হয়। চলচ্চিত্রটি পরিচালনা করে কার্তিক চট্টোপাধ্যায়। হিন্দি চলচ্চিত্রে রাম চরিত্রে অভিনয় করেন শাকুর ও বাংলা চলচ্চিত্রে রাম চরিত্রে অভিনয় করেন স্বগত, শ্যাম চরিত্রে জহর গাঙ্গুলি, নারায়ণী চরিত্রে মলিনা দেবী। এছাড়াও অন্যান্য চরিত্রে অভিনয় করেন ছবি রায়, প্রফুল্লবালা, রাজলক্ষী দেবী, শিশির ভট্টবল প্রমুখ।
রামের সুমতি (১৯৮৫-এর চলচ্চিত্র)
রামের সুমতি গল্প অবলম্বনে ১৯৮৫ সালে একই নামে বাংলাদেশে একটি চলচ্চিত্র নির্মিত হয়। চলচ্চিত্রটি পরিচালনা করেন শহিদুল আমিন। এতে রাম চরিত্রে অভিনয় করেন জয়, শ্যাম চরিত্রে প্রবীর মিত্র, ও নারায়ণী চরিত্রে ববিতা। এছাড়াও অন্যান্য ভুমিকায় অভিনয় করেন রওশন জামিল, সুচন্দা, সাইফুদ্দিন, আশীষ কুমার লোহ, সাদেক বাচ্চু, এটিএম শামসুজ্জামান প্রমুখ।
যোশ রেগাততিয়েরি
যোশ রেগাততিয়েরি একজন ব্রাজিলীয় বিখ্যাত চলচ্চিত্র প্রযোজক এবং পরিচালক।
গার্থ ম্যাক্সওয়েল
গার্থ ম্যাক্সওয়েল (জন্মঃ ১৯৬৩) নিউজিল্যান্ডীয় একজন বিখ্যাত চলচ্চিত্র পরিচালক।
২০০৭ শীতকালীন এশিয়ান গেমস
২০০৭ শীতকালীন এশিয়ান গেমস এশিয়ার দ্বিতীয় বৃহত্তম ক্রীড়া আসর শীতকালীন এশিয়ান গেমসের ৬ষ্ঠ আসর হিসাবে ২০০৭ সালের ২৮ জানুয়ারি থেকে ৪ ফেব্রুয়ারি পর্যন্ত চীনের চ্যাংচুনে অনুষ্ঠিত হয়। এটি চীনে অনুষ্ঠিত শীতকালীন এশিয়ান গেমসের দ্বিতীয় আসর এর আগে ১৯৯৬ শীতকালীন এশিয়ান গেমস চীনের হারবিনে অনুষ্ঠিত হয়।
৫টি প্রধান মাঠে ৪৭টি বিষয়ে প্রতিযোগিতা অনুষ্ঠিত হয়:
২০০৭ শীতকালীন গেমসে ৪৭ বিষয়ে ১০ টি ক্রীড়া প্রতিযোগিতা অনুষ্ঠিত হয়।
২০০৭ এশিয়ান শীতকালীন গেমস একমাত্র আসর যেখানে প্রথমবারের মত এশিয়া অলিম্পিক কাউন্সিলের সকল সদস্য এনওসি প্রতিনিধি পাঠায়। ২৫টি এনওসি প্রতিযোগিতায় অংশগ্রহণের জন্য নাম নথিভুক্ত করে।
The following only sent non-competing delegations:
২০০৩ শীতকালীন এশিয়ান গেমস
২০০৩ শীতকালীন এশিয়ান গেমস এশিয়ার দ্বিতীয় বৃহত্তম ক্রীড়া আসর শীতকালীন এশিয়ান গেমসের ৫ম আসর হিসাবে ২০০৩ সালের ১ - ৮ ফেব্রুয়ারি পর্যন্ত জাপানের আউমোরিতে অনুষ্ঠিত হয়। এটি জাপানে অনুষ্ঠিত শীতকালীন এশিয়ান গেমসের তৃতীয় আসর এর আগে ১৯৮৬, ১৯৯০ শীতকালীন এশিয়ান গেমস জাপানের সাপ্পোরোতে অনুষ্ঠিত হয়।
২০০৩ এশিয়ান শীতকালীন গেমসের মাসকটের নাম হল উইন্টা, যা একটি কালো কাঠঠোকরা। 
২০০৩ শীতকালীন প্রতিযোগিতায় ২৯টি দেশ প্রতিনিধি পাঠায় এবং ১৭ দেশ সরাসরি প্রতিযোগিতায় অংশ নেয়|
লুনি নদী
লুনি নদী হল ভারত এর পশ্চিমের রাজ্য রাজস্থান ও গুজরাট এর মধ্য দিয়ে প্রবাহিত একটি অন্তর্বাহিনী নদী।এই নদীটি থর মরুভূমির পূর্ব অংশ দিয়ে বয়েগেছে।লুনি নদী আজমিরের নিকট পুষ্কর উপত্যকা থেকে উৎপন্ন হয়েছে ।এইআংশের নাম সাগরমতি এবং পুষ্কর হ্রদ থেকে উৎপন্ন নদী সরস্বতী সাগরমতি নদীর সঙ্গে মিলিত হওয়ার পড় মিলিত প্রবাহকে বলা হয় লুনি নদী।এই নদীটি কচ্ছ রনে প্রতিত হয়েছে।
লুনি নদীর জল লবনাক্ত।এই কারনে নদীর নাম লুনি ।সংস্কিততে যার অর্থ লবন।
লুনি নদীর অববাহিকার মোট আয়তন ৩৭,৩৬৩ বর্গকিলোমিটার।নদীটি রাজস্থান এর আজমির,বারমের,জলরি,জোধপুর,নাগাওর,পালি,সিরহি জেলা ও গুজরাট এর বানাসকান্থা,পাঠান জেলার মধ্যদিয়ে প্রবাহিত হয়েছে এবং শেষে কচ্ছ রনে পতিত হয়েছে।নদীটিতে বর্ষার সময় জল থাকলেও অন্য সময় নদটি জলশুন্য হয়ে পরে। নদীটিতে বর্ষার মরশুমে প্রায়ই বন্যার ঘটনা ঘটে।২০১৬ সালে এমনই একটি বন্যার ঘটনা ঘটে।
কোহিনূর (পত্রিকা)
কোহিনূর ছিল ব্রিটিশ ভারতের একটি বাংলা মাসিক পত্রিকা।
১৮৯৮ সালের জুলাই মাসে (আষাঢ় ১৩০৫ বঙ্গাব্দ) কুষ্টিয়া থেকে প্রথম কোহিনূর পত্রিকা প্রকাশ হয়। তবে এরপর ফরিদপুরের পাংশা ও পরে কলকাতা থেকে পত্রিকা প্রকাশিত হত। এয়াকুব আলী চৌধুরীর বড় ভাই মোহাম্মদ রওশন আলী চৌধুরী ছিলেন পত্রিকার সম্পাদক। পরবর্তীতে রওশন আলী অসুস্থ হলে এয়াকুব আলী চৌধুরী সম্পাদনা করেছেন।
পত্রিকা প্রকাশের জন্য কোহিনূর পরিচালক সমিতি নামে ৩৫ সদস্যের একটি পরিষদ ছিল। তিনপর্যায়ে মোট ১১ বছর ধরে পত্রিকা প্রকাশিত হয়েছে। প্রতি সংখ্যা তিন আনা এবং বার্ষিক দুই টাকায় পত্রিকা বিক্রি হত। তবে অসমর্থ ক্ষেত্রে দেড় টাকায় পত্রিকা বিক্রি হত। পত্রিকা তিন ফর্মা‌ ছাপা হত।
কবি কায়কোবাদের মহাশ্মশান কাব্য কোহিনূর পত্রিকার ধারাবাহিক ছয় সংখ্যায় প্রকাশিত হয়। পত্রিকার অন্যান্য লেখকদের মধ্যে রয়েছেন আবদুল করিম সাহিত্যবিশারদ, শেখ ফজলল করিম, সৈয়দ এমদাদ আলী, মুহম্মদ শহীদুল্লাহ, মীর মশাররফ হোসেন, মোহাম্মদ লুতফর রহমান প্রমুখ। নতুন লেখকদের আবিরভাবে কোহিনূর পত্রিকা ভূমিকা রেখেছে।
ভারতের জাতীয় জলপথ আইন, ২০১৫
জাতীয় জলপথ আইন, ২০১৫ একটি প্রস্তাবিত বিধেয়ক; যা ৫ মে ২০১৫ সালে ভারতের পরিবহন মন্ত্রী শ্রী নিতিন গডকরী দ্বারা ভারতের লোকসভায় উপস্থাপন করা হয়।
জাতীয় জলপথ আইন, ২০১৫ ভারতের নৌপরিবহণ ও পরিবহন মন্ত্রী নিতিন গডকরী দ্বারা লোকসভায় উপস্থাপনকরা হয়। এই বিধেয়কটি ২০১৫-এর ২১ ডিসেম্বর লোকসভাতে ও ৯ মার্চ ২০১৬ সালে রাজ্যসভাতে মঞ্জুরি দেওয়া হয়। তারপর ১৫ মার্চ ২০১তে রাজ্যসভার সংশোধনী অনুযায়ী এটি আবার লোকসভায় পাস করা হয়
বাংলাদেশ সাবমেরিন কেবল কোম্পানী লিমিটেড
বাংলাদেশ সাবমেরিন কেবল কোম্পানি লিমিটেড (সংক্ষেপেঃ বিএসসিসিএল) হল বাংলাদেশের একটি মূল টেলিযোগাযোগ সেবা প্রদানকারী সংস্থা। এটি বাংলাদেশের একমাত্র আন্তর্জাতিক সাবমেরিন ক্যাবল অপারেটর। সেই সাথে আন্তর্জাতিক ইন্টারনেট গেটওয়ে (আই আই জি), এবং ইন্টারনেট সার্ভিস প্রভাইডার (আই এস পি) লাইসেন্স ধারী।
বিএসসিসিএল একটি পাবলিক লিমিটেড কোম্পানি হিসেবে ২০০৮ সালের জুলাই মাসে বাংলাদেশ সরকারের ডাক ও টেলিযোগাযোগ মন্ত্রণালয়ের অধীনে আত্নপ্রকাশ করে। বাংলাদেশ সাবমেরিন কেবল কোম্পানী লিমিটেড সি-মি-উই ৪ এবং সি-মি-উই ৫ নামক দুটি আন্তর্জাতিক সাবমেরিন কেবল কনসোর্টিয়ামের সদস্য। যেটি বাংলাদেশে সাবমেরিন কেবলসের অধিক ক্ষমতা ও পর্যাপ্ততা নিশ্চিত করে। বর্তমানে সি-মি-উই ৪ এবং সি-মি-উই ৫ কেবলদ্বয়ের মাধ্যমে বাংলাদেশের ইন্টারনেট এবং আন্তর্জাতিক ভয়েস ট্র্যাফিক চলছে। সি-মি-উই ৪ এর জন্য বিএসসিসিএল-এর কেবল ল্যান্ডিং স্টেশন রয়েছে কক্সবাজারে। সি-মি-উই ৫ এর জন্য বিএসসিসিএল-এর ল্যান্ডিং স্টেশন চালু হয়েছে কুয়াকাটাতে। সংস্থাটির প্রধান কার্যালয় ঢাকা শহরে অবস্থিত।
১৯৯৯ শীতকালীন এশিয়ান গেমস
১৯৯৯ এশিয়ান শীতকালীন গেমস এশিয়ার দ্বিতীয় বৃহত্তম ক্রীড়া আসর এশিয়ান শীতকালীন গেমসের ৪র্থ আসর যা ১৯৯৯ সালের ৩০ জানুয়ারি - ৬ ফেব্রুয়ারি পর্যন্ত দক্ষিণ কোরিয়ার গ্যাংউনে অনুষ্ঠিত হয়।
১৯৯৯ এশিয়ান শীতকালীন গেমসের মাসকট হল অর্ধ চন্দ্র কালো ভালুক ছানা।
১৯৯৯ শীতকালীন গেমসে ৪ টি ক্রীড়া ৭ বিভাগে ৪৩ টি বিষয়ে প্রতিযোগিতা অনুষ্ঠিত হয়। ফ্রি স্টাইল স্কিং গেমস থেকে বাদ দেওয়া হয় এবং আলপাইন স্কিংয়ে ২ টি বিষয় যোগ করা হয়।৪র্থ শীতকালীন গেমসে ২২ টি জাতীয় অলিম্পিক কমিটি তাদের প্রতিনিধি প্রেরণ করে। তবে ১৪ টি দেশের প্রতিযোগী প্রতিযোগিতায় অংশগ্রহণ করে।
মনাঙ
মনাঙ নেপালের মনাঙ জেলার একটি শহর। মনাঙ শহরটি সমুদ্রপৃষ্ঠ থেকে ৩,৫১৯ মিটার (১১,৫৪৫ ফিট) উচ্চতায় অবস্থিত। নেপালের ২০১১ সালের আদমশুমারি অনুসারে মনাঙ শহরের জনসংখ্যা ৬,৫২৭। জনসংখ্যার ঘনত্ব প্রতি বর্গকিলোমিটারে ৩ জন।
অন্নপূর্ণা পর্বতশৃঙ্গের উত্তরে মারসিয়াংদি নদীর তীরবর্তী উপত্যকায় মনাঙ শহরের অবস্থান। মারসিয়াংদি নদীটি পূর্বদিকে প্রবাহিত হয়েছে। পূর্বে রয়েছে থরং লা পাস। ৫,৪১৬ মিটার উচ্চতায় অবস্থিত থরং লা পাস মানুষের গমনযোগ্য পৃথিবীর উচ্চতম পথ। এই পথ দিয়ে মনাঙ থেকে মুক্তিনাথ হয়ে গান্ডাকি নদী তীরের উপত্যকায় যাওয়া যায়। মনাঙ এর উত্তরে রয়েছে চুলু পর্বত, যার উচ্চতা ৬,৫৮৪ মিটার (২১,৬০১ ফিট)। অন্নপূর্ণায় ট্রেকিং-এ আসা অভিযাত্রীরা সাধারণত মনাঙ-এ কয়েকদিন বিশ্রাম নেয়। এর অন্যতম কারণ মনাঙ-এ থেকে আবহাওয়াগত অভিযোজন সম্পন্ন করা। থরং লা পাস দিয়ে যাওয়ার পূর্বে মনাঙ এ দুই-একদিন বিশ্রাম অধিক উচ্চতায় গমনের জন্য শরীরের অভিযোজনে সাহায্য করে। মনাঙ শহরটি পর্বতের উত্তর পার্শ্বে অবস্থিত, ফলে দিনের বেলায় অধিক সূর্যালোক এই অংশে পড়ে এবং শীতকালে অপেক্ষাকৃত কম তুষারপাত হয়। এছাড়া মনাঙ-এর চাষযোগ্য জমিগুলোও পর্বতের উত্তর পার্শ্বে অবস্থিত।
মনাঙ-এ কোন রাস্তা নেই। তবে ট্রেইল রয়েছে। ট্রেইল দিয়েই এই শহরের মানুষ যাতায়াত করে। পণ্য পরিবহণের মাধ্যম গাধা বা খচ্চর। এছাড়া কুলিরাও পণ্য পরিবহন করে থাকে। মনাঙ-এর ২.৫ কিলোমিটার পূর্বে রয়েছে একটি ছোট বিমানবন্দর। এই বিমানবন্দরটির কাজ ১৯৮৫ সালে শুরু হয়। মনাঙ-এর সাথে অন্নপূর্ণা সংরক্ষিত অঞ্চলের সংযোগকারী প্রথম ট্রেইলের কাজ সম্পন্ন হয় ২০১১ সালে।
ট্রেকারদের জন্য খাদ্য উৎপাদন ছাড়াও মনাঙ-এ চমর পালন করা হয়ে থাকে। মনাঙ-এ একটি স্বাস্থ্যকেন্দ্র রয়েছে, এখানে উচ্চতাজনিত অসুস্থতার চিকিৎসাব্যবস্থা রয়েছে।
নরেন্দ্র হিরওয়ানি
নরেন্দ্র দীপচাঁদ হিরওয়ানি (; জন্ম: ১৮ অক্টোবর, ১৯৬৮) উত্তরপ্রদেশের গোরখপুর এলাকায় জন্মগ্রহণকারী বিখ্যাত ভারতীয় ক্রিকেট তারকা। ভারত ক্রিকেট দলের অন্যতম সদস্য ছিলেন। দলে তিনি মূলতঃ লেগ স্পিন বোলাররূপে ভূমিকা রাখতেন। পাশাপাশি ডানহাতে নিচের সারির কার্যকরী ব্যাটসম্যান ছিলেন নরেন্দ্র হিরওয়ানি। টেস্ট অভিষেকে ব্যাপক সাফল্য লাভের প্রেক্ষিতে বিশ্ব ক্রিকেট অঙ্গনে স্মরণীয় হয়ে আছেন।
গোরখপুরের সম্ভ্রান্ত পরিবারের সন্তান তিনি। শৈশবে ইন্দোরে চলে যান। মধ্যপ্রদেশের ক্রিকেটার সঞ্জয় জাগডালের তত্ত্বাবধানে মাঠের কাছাকাছি একটি কক্ষে থাকতেন। ১৬ বছর বয়সে মধ্যপ্রদেশের সদস্যরূপে প্রথম-শ্রেণীর ক্রিকেটে অভিষেক ঘটে তাঁর। খেলায় তিনি পাঁচ উইকেট দখল করেছিলেন। পরের মৌসুমে অস্ট্রেলিয়ার বিপক্ষে অনূর্ধ্ব-১৯ স্তরের ক্রিকেটে ৩ টেস্টে ২৩ উইকেট পান। ১৯৮৭-৮৮ মৌসুমে সফরকারী ওয়েস্ট ইন্ডিজ একাদশের বিপক্ষে অনূর্ধ্ব-২৫ দলের সদস্য হিসেবে প্রথম ইনিংসে ব্যর্থ হলেও দ্বিতীয় ইনিংসের ৬ উইকেটের সবগুলোই তাঁর দখলে ছিল। ফলশ্রুতিতে টেস্ট দলে খেলার জন্য তাঁকে আমন্ত্রণ জানানো হয়।
জানুয়ারি, ১৯৮৮ সালে সফরকারী ওয়েস্ট ইন্ডিজের বিপক্ষে মাদ্রাজে অনুষ্ঠিত চূড়ান্ত ও চতুর্থ টেস্টে তাঁর অভিষেক হয়। প্রথম ইনিংসে ৮/৬১ পান। এরপর দ্বিতীয় ইনিংসে ওয়েস্ট ইন্ডিজের জয়ের জন্য ৪১৬ রানে ধাবিত হয়। কিন্তু ব্যাটসম্যানেরা ব্যর্থ হন ও উইকেট-রক্ষক কিরণ মোরে পাঁচ স্ট্যাম্পিং করেন। ঐ ইনিংসে ৮/৭৫ পান ও টেস্টে সর্বমোট ১৬/১৩৬ তোলেন। এরফলে বিশ্বের চতুর্থ বোলার হিসেবে অভিষেক টেস্টের এক ইনিংসে আট উইকেট লাভের বিরল সৌভাগ্য অর্জন করেন। এছাড়াও তাঁর এ বোলিং পরিসংখ্যান নভেম্বর, ২০১৬ সাল পর্যন্ত টেস্ট অভিষেকে সেরা বোলিং পরিসংখ্যানরূপে বিবেচিত হয়ে আসছে। তাঁর পূর্বে অস্ট্রেলীয় বোলার বব ম্যাসি জুন, ১৯৭২ সালে লর্ডসে ইংল্যান্ডের বিপক্ষে অনুষ্ঠিত দ্বিতীয় টেস্টে ৮/৮৪ ও ৮/৫৩ পেয়েছিলেন। এছাড়াও ম্যাসির গড়া ১৬/১৩৭ রানের রেকর্ড ভেঙ্গে যায়। কিন্তু তাঁরা উভয়েই তাঁদের অভিষেক টেস্টের উভয় ইনিংসে আট উইকেট করে পেলেও পরবর্তীকালে খেলায় ধারাবাহিকতা রক্ষা করতে পারেননি।
কয়েকমাস পর শারজায় অনুষ্ঠিত ত্রি-দেশীয় প্রতিযোগিতায় তিন খেলায় ১০ উইকেট নিয়ে ম্যান অব দ্য টুর্নামেন্টের পুরস্কার পান। পরের বছর নিউজিল্যান্ডের বিপক্ষে ৩ টেস্টের সিরিজে তিনি ২০ উইকেট এবং তাঁর সঙ্গী আরশাদ আইয়ুব ২১ উইকেট তুলে নেন। তাঁর প্রথম চার টেস্টে ৩৬ উইকেট লাভ যে-কোন বোলারের জন্য সেরা সাফল্যরূপে বিবেচিত। ১৯৮৯-৯০ মৌসুমে ওয়েস্ট ইন্ডিজ সফরে তিনি দারুণভাবে ব্যর্থ হন। এমনকি পোর্ট অব স্পেনের স্পিনারদের সহায়ক পিচেও তিনি তেমন সফলতা লাভ করতে পারেননি। ১৯৯০ সালে ওভালে স্বাগতিক ইংল্যান্ডের বিপক্ষে একাধারে ৫৯ ওভার বোলিং করে বিশ্বরেকর্ড গড়েন যা অদ্যাবধি টিকে রয়েছে। তবে, ১৯৯১-৯২ মৌসুমে বিশ্ব সিরিজ কাপের শেষ খেলায় ব্রায়ান লারা ও রিচি রিচার্ডসনকে আউট করেন। কিন্তু তাঁর এ সাফল্য বিশ্বকাপে খেলার উপযোগী করতে পারেনি।
২০০৫-০৬ মৌসুমে প্রথম-শ্রেণীর ক্রিকেটকে বিদায় জানান তিনি। ৩ সেপ্টেম্বর, ২০১৪ তারিখে রঞ্জি ট্রফি প্রতিযোগিতায় মধ্যপ্রদেশ ক্রিকেট সংস্থার নির্বাচকমণ্ডলীর সভাপতির দায়িত্ব পালন করেন।
দিলানী মানোদারা
মানোদারা আচারিগে ডন দিলানী সুরঙ্গীকা (জন্ম: ৮ ডিসেম্বর, ১৯৮২) ক্যান্ডিতে জন্মগ্রহণকারী বিশিষ্ট শ্রীলঙ্কান প্রমিলা ক্রিকেটার। শ্রীলঙ্কা ক্রিকেট দলে তিনি মূলতঃ উইকেট-কিপার হিসেবে খেলে থাকেন। এছাড়াও ডানহাতে ব্যাটিংয়ে দক্ষ তিনি। ২০০৯ সালের ক্রিকেট বিশ্বকাপও খেলেছেন দিলানী মানোদারা। ২০১৪ সালের এশিয়ান গেমসেও অংশ নিয়েছেন তিনি।
৯ ফেব্রুয়ারি, ২০১৬ তারিখে আইসিসি বিশ্ব টুয়েন্টি২০ প্রতিযোগিতায় অংশগ্রহণের লক্ষ্যে শ্রীলঙ্কা ক্রিকেট কর্তৃক ঘোষিত দলে তিনিও অন্যতম সদস্য মনোনীত হন।
এক খন্ড জমি
এক খন্ড জমি ২০০৪ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। চলচ্চিত্রটি পরিচালনা করেছেন শাহজাহান চৌধুরী। কবি শাহাবুদ্দীন নাগরীর কবিতা "এক খন্ড জমি" অবলম্বনে ছায়াছবিটির চিত্রনাট্য, সংলাপ, সঙ্গীত পরিচালনা ও গানে কণ্ঠ দিয়েছেন কবি নিজেই। মধ্যবিত্ত এক দম্পতির কষ্টের চিত্র বর্ণিত হয়েছে কবিতাটিতে। ছায়াছবিটিতে দম্পতি চরিত্রে অভিনয় করেছেন চম্পা ও রাইসুল ইসলাম আসাদ। এছাড়াও অন্যান্য চরিত্রে অভিনয় করেন আনোয়ার হোসেন, সিরাজ হায়দার, রাশেদা চৌধুরী প্রমুখ।
আমিনুল হক ও লতিফা দম্পতি তাদের দুই সন্তান নিয়ে ঢাকায় বসবাস করে। আমিনুল হক একজন সৎ সরকারি কর্মকর্তা। মধ্যবিত্ত পরিবারের এই দম্পতির অনেক দিনের শখ ঢাকায় এক খন্ড জমি কিনবে। আমিনুল হক নিয়মিত খবরের কাগজে চোখ রাখে কোথাও অল্প দামে জমি কিনতে পাওয়া যাবে কিনা তা দেখতে। জমির দালাল রমজানের মাধ্যমে সে একটা জমির খোঁজ পায়। কিন্তু টাকার অভাবে বায়না করতে পারে না। বর্ষায় জমি দেখতে গিয়ে সে টের পায় আসলে সে জমি মেঘনার একটি অংশ। একদিন সে জ্বর নিয়ে বাড়ি ফেরে। এরই মধ্যে তার ছেলে সোহেল এক পথচারীর ব্যাগ ছিনতাই করতে গিয়ে পুলিশের নজরে চলে আসে। সোহেল আর তার সঙ্গীর নামে পুলিশি ওয়ারেন্ট জারি হয়। এ খবর আমিনুল সহজভাবে নিতে পারে না। অবশেষে জমি আমিনুলের হয় কিন্তু তার বসবাসের জন্য নয়, তার শেষকৃত্যের জন্য। সাড়ে তিন হাত জমি।২০০৩ সালে একুশে গ্রন্থ মেলায় অন্যপ্রকাশ কবি শাহাবুদ্দীন নাগরীর কবিতা সংকলন "আগুনের ফুল ফুটে ঠোঁটে" বের করে। বইটিতে ১৪০ লাইনের একটি কবিতা "এক খন্ড জমি" অবলম্বনে পরিচালক শাহজাহান চৌধুরী একটি চলচ্চিত্র নির্মাণ করতে চান। এতে কবি আর দ্বিমত করেন নি। এটি কবিতা অবলম্বনে নির্মিত প্রথম বাংলা পূর্ণদৈর্ঘ্য চলচ্চিত্র। কবিতা অবলম্বনে এর আগে তানভীর মোকাম্মেল "হুলিয়া" নামে একটি স্বল্পদৈর্ঘ্য চলচ্চিত্র নির্মাণ করেন।
২০০৪ সালের ৮ জুলাই চ্যানেল আই-এ চলচ্চিত্রটির টেলিভিশন প্রিমিয়ার হয়। ২০০৪ সালের ৯ জুলাই থেকে চলচ্চিত্রটি বলাকা সিনেওয়ার্ল্ড-এ প্রদর্শন শুরু হয়।
এক খন্ড জমি চলচ্চিত্রের সঙ্গীত পরিচালনা করেছেন কবি শাহাবুদ্দীন নাগরী ও আবহ সঙ্গীত পরিচালনা করেছেন শেখ সাদী খান। গানের কথা লিখেছেন কবি শাহাবুদ্দীন নাগরী। গানে কণ্ঠ দিয়েছেন শাহাবুদ্দীন নাগরী নিজেই ও শাকিলা জাফর। গানের অডিও, ভিডিও ও ক্যাসেট বের হয় সাউন্ডটেক-এর ব্যানারে।
জাতীয় চলচ্চিত্র পুরস্কার
ছায়াছবিটি ২০০৮ সালে কলকাতা আন্তর্জাতিক চলচ্চিত্র উৎসব-এ প্রদর্শিত হয়।
জ্যাক হান্টার
জ্যাক শন হান্টার (জন্ম: ২৮ এপ্রিল ১৯৯৫) নিউজিল্যান্ড জাতীয় অনূর্ধ্ব-১৯ দল এবং প্রথম-শ্রেণীর ক্রিকেটার। তিনি একজন ডানহাতি বোলার এবৎ ডানহাতি ব্যাটসম্যান। তিনি নিউজিল্যান্ডের ওতাগো শহরে জন্মগ্রহন করেন।
১৯৯৬ শীতকালীন এশিয়ান গেমস
১৯৯৬ শীতকালীন এশিয়ান গেমস (অফিসিয়ালিভাবে ৩য় শীতকালীন এশিয়ান গেমস বা ৩য় শীতকালীন এশিয়াড নামে পরিচিত) হল একটি আন্তর্জাতিক বহু ক্রীড়া প্রতিযোগিতা যা ১৯৯৬ সালের ৪ - ১১ ফেব্রুয়ারি চীনের হারবিনে অনুষ্ঠিত হয়।
১৯৯৬ শীতকালীন গেমসে ৫ টি ক্রীড়া ৮ টি বিভাগে ৪৩ টি বিষয়ে প্রতিযোগিতা অনুষ্ঠিত হয়।
কুম্ভি
কুম্ভি (), (), (বৈজ্ঞানিক নাম:Careya arborea) হচ্ছে লিসিথিডাসি পরিবারের একটি উদ্ভিদ প্রজাতি, যেটি ভারতীয় উপমহাদেশ, আফগানিস্তান এবং ইন্দোচীনের স্থানীয় উদ্ভিদ।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।
কুম্ভি মধ্যম আকৃতির গাছ। এটি প্রচুর ডালপালা বিশিষ্ট পাতাঝরা গাছ। উচ্চতায় ১৫ থেকে ২০ মিটার।
বাংলাদেশ, ভারত, নেপাল, শ্রীলঙ্কা, পাকিস্তান, আফগানিস্তান, লাওস, মিয়ানমার, থাইল্যান্ড ও মালয়েশিয়া পর্যন্ত বিস্তৃত।
আন্দামান পাদাউক
আন্দামান পাদাউক (বৈজ্ঞানিক নাম:Pterocarpus dalbergioides), (), হচ্ছে ফাবাসি পরিবারের একটি উদ্ভিদ প্রজাতি। এটি কেবল ভারতে পাওয়া যায়।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অণুযায়ী এ প্রজাতিটি সংরক্ষিত।
নাৎসিবাদ
জাতীয় সমাজতন্ত্র () যা সাধারণত নাৎসিবাদ নামে পরিচিত একটি রাজনৈতিক মতবাদ, যা বিংশশতকের প্রথমার্ধে জার্মানিতে উদ্ভূত নাৎসি পার্টির সাথে সম্পর্কিত। এটাকে সাধারণত একধরনের ফ্যাসিবাদ বলে চিহ্নিত করা হয়, যার মধ্যে বৈজ্ঞানিক কৌলিবাদ (সায়েন্টিফিক রেসিজম), ইহুদিবিদ্বেষ (এন্টিসেমিটিজম) অন্তর্ভুক্ত। এডলফ হিটলারকে নাৎসিবাদের প্রবক্তা হিসেবে বিবেচনা করা হয়। ১৯৩৩ থেকে ১৯৪৫ সালে দ্বিতীয় বিশ্বযুদ্ধে পরাজয়ের পূর্ব পর্যন্ত এটা জার্মানির রাষ্ট্রীয় মতবাদ ছিল। জার্মানির ইতিহাসে এ সময়টাকে নাৎসি জার্মানি হিসেবে অভিহিত করা হয়।
মূল প্রবন্ধ: নাৎসি জার্মানি
১৯৩৩ সালে হিটলার জার্মানির চ্যান্সেলর নির্বাচিত হন। হিটলার ধীরে ধীরে জার্মানিকে এক-পার্টি রাষ্ট্র হিসেবে গড়ে তোলেন।
ফ্রিটাউন
ফ্রিটাউন সিয়েরা লিওনের রাজধানী ও সর্ববৃহৎ শহর। একইসাথে এটি একটি সামুদ্রিক বন্দরও এবং এটি দেশের পশ্চিমাঞ্চলে আটলান্টিক মহাসাগরের তীরে অবস্থিত। ফ্রিটাউন একইসাথে সিয়েরা লিওনের অর্থনৈতিক, সামাজিক, আর্থিক, সাংস্কৃতিক, শিক্ষা ও রাজনৈতিক কেন্দ্র। ২০১৪ আদমশুমারী অনুযায়ী এর জনসংখ্যা ৯৫১,০০০ জন।
শহরের অর্থনৈতিক অগ্রগতি অনেকাংশে হারবরকে ঘিরে, যেটি সিয়েরা লিওন নদীর মোহনায় একটি অংশ জুড়ে অবস্থিত এবং এটি পৃথিবীর বিখ্যাত প্রাকৃতিক গভীর হারবরগুলোর একটি।
ফ্রিটাউন পৌরসভা জনগণের সরাসরি ভোটে নির্বাচিত একজন মেয়র কর্তৃক স্থানীয়ভাবে শাসিত হয়। ফ্রিটাউন পৌর এলাকা পূর্ব, মধ্য ও পশ্চিম তিনভাগে বিভক্ত। পূর্ব ফ্রিটাউন তিনটি অঞ্চলের মধ্যে সবচেয়ে বৃহত্তম ও জনবহুল এবং দেশের অন্যতম হারবর এখানেই অবস্থিত, মধ্য ফ্রিটাউনে রয়েছে রাষ্ট্রপতি ভবন, জাতীয় সংসদ ভবন, সুপ্রিম কোর্ট ও জাতীয় স্টেডিয়াম, এবং পশ্চিম ফ্রিটাউনে দেশের লুমলে সৈকত অবস্থিত।
লুঙ্গি আন্তর্জাতিক বিমানবন্দর এই শহরের ও দেশের প্রধান বিমানবন্দর। এটি শহরের উত্তরপূর্বে ১৭ কিমি দূরে লুঙ্গি উপনগরীতে অবস্থিত।
সিয়েরা লিওনে অবসর বিনোদন হিসাবে, ফুটবল ফ্রিটাউনের সবচেয়ে জনপ্রিয় খেলাধূলা। লিওন স্টার্স নামে পরিচিত সিয়েরা লিওন জাতীয় ফুটবল দলের হোমগ্রাউন্ড ফ্রিটাউনের জাতীয় স্টেডিয়াম যা সিয়েরা লিওনের সবচেয়ে বড় স্টেডিয়াম। সিয়েরা লিওন জাতীয় প্রিমিয়ার লীগের ১৫ টি ক্লাবের মধ্যে ৮ টি ফ্রিটাউনে অবস্থিত। যার মধ্যে দুটি, ইস্ট ইন্ড লায়ন্স এবং মাইটি ব্লাকপুল সবচেয়ে বড় এবং সবচেয়ে সফল ক্লাব। এ দুটি দলের মধ্যকার একটি ম্যাচ সিয়েরা লিওনের সর্ববৃহৎ ঘরোয়া ফুটবল ম্যাচ হিসাবে পরিচিত হয়। সিয়েরা লিওনীয় জনপ্রিয় ফুটবলার কেই কামারা, যিনি বর্তমানে মেজর লীগ সকার এর দল কলম্বাস ক্রীউ সকার ক্লাবে খেলে থাকেন, তিনি ফ্রিটাউনের ব্যক্তিত্ব।
বাংলাদেশ বিমান বাহিনী জাদুঘর
বিমান বাহিনী জাদুঘর ঢাকার আগারগাঁওয়ে অবস্থিত বাংলাদেশের প্রথম বিমান জাদুঘর। বাংলাদেশ বিমান বাহিনীর গৌরবময় ঐতিহ্যের ইতিহাস, সাফল্য ও উন্নয়নের ক্রমবিকাশকে সংরক্ষণ এবং নতুন প্রজন্মের কাছে তুলে ধরার প্রয়াসে এই জাদুঘর ২০১৪ সালে উন্মু্ক্ত করা হয়।
এই জাদুঘরের পশ্চিমে রয়েছে রোকেয়া সরণি ও কম্পিউটার সিটি (আইডিবি ভবন) এবং পূর্বে রয়েছে তেঁজগাও বিমান বন্দরের সুবিশাল রানওয়ে ও বাংলাদেশ বিমান বাহিনী ঘাঁটি বাশার। উত্তর দিকে রয়েছে সুদৃশ্য লেক এবং দক্ষিণে সবুজ বৃক্ষসারি ও বনানী।
১৭ জুন ১৯৮৭ সালে প্রাথমিকভাবে বাংলাদেশ বিমান বাহিনী জাদুঘরের গোড়া পত্তন হয়। পরবর্তীতে ২০১৪ সালে বেগম রোকেয়া সরণি সংলগ্ন তেঁজগাও বিমান বন্দরের রানওয়ের পশ্চিম পার্শ্বে মনোরম পরিবেশে আরও সুবিন্যস্ত ও সুগঠিতভাবে পূণর্গঠন করা হয় এবং জনসাধারণের জন্য উন্মুক্ত করে দেয়া হয়। ২০১৪ সালের ২৮ সেপ্টেম্বর এই বিমান জাদুঘরটি উদ্বোধন করেন এয়ার মার্শাল এনামুল বারী।
মূলত বিভিন্ন সময়ের হেলিকপ্টার ও বিমান দিয়েই এই জাদুঘর সাজানো হয়েছে। এর মধ্যে উল্লেখযোগ্য হচ্ছেঃ
এছাড়াও আছে এফটি-৫, মিগ-২১, জি নাট, এফ৬, এ৫-১১১।
বিমান বাহিনী জাদুঘর সোম থেকে বৃহস্পতিবার বেলা ২টা থেকে রাত ৮টা পর্যন্ত এবং শুক্র থেকে শনিবার সকাল ১০টা থেকে রাত ৮টা পর্যন্ত দর্শনার্থীদের জন্য খোলা থাকে। ২০ টাকা মূল্যের টিকেট সংগ্রহ করে জাদুঘরে প্রবেশ করা যায়। এছারাও ৩০ টাকার টিকেটের বিনিময়ে ভেতরের হেলিকাপ্টার বা বিমানে উঠা যায়।
শাহ আলম সরকার
শাহ আলম সরকার গ্রাম-গঞ্জ শহর নির্বিশেষে বাউল শিল্পী হিসেবে একজন জীবন্ত কিংবদন্তী।
শাহ আলম সরকারের জন্ম ১লা ফেব্রুয়ারী ১৯৬৫ ইং, বিক্রমপুরের লৌহজং উপজেলার কুড়িগাঁও গ্রামের এক সম্ভান্ত ও ঐতিহ্যবাহী সঙ্গীত পরিবারে। নানাবাড়ী হলদিয়া সরকারি প্রাথমিক বিদ্যালয়ে পড়াশোনা করেন। প্রাথমিক শিক্ষা সমাপনীর পূর্বে জীবন যুদ্ধে জড়িয়ে পড়েন পারিবারিক প্রয়োজনে। ঢাকার সদরঘাটে ফুটপাতে গার্মেন্টস এক্সসরিজের ব্যবসা শুরু করেন।ইষ্টবেঙ্গল স্কুলে নাইট শিফটে ভর্তি হওয়ার পরে ও জীবন যুদ্ধের অনিবার্য কারণে লেখাপড়া আর হয়ে উঠেনি।
তাঁর দাদা গোলাম আলী বেপারী দরবারি সংগীতের সাথে খ্যাতিমান হিসেবে সম্পৃক্ত ছিলেন, বড় কাকা গোলাম মহিউদ্দিন বেপারী যিনি অসংখ্য গানের গীতিকার ও সুরকার হিসেবে প্রশংসিত। আরেক কাকা প্রখ্যাত বাউল সাধক মরমী বাউলকবি আব্দুস সাত্তার মোহন্ত যার হাতে তার সংগীত জীবনের হাতে খড়ি। ফুফাজান করিম মুন্সী ও দরবারী সংগীতের শিল্পী হিসেবে সনামধন্য। শাহ্ আলম সরকার আনুষ্ঠানিকভাবে গানের দীক্ষা নেন বিখ্যাত পালাগান শিল্পী আবুল সরকারের কাছে। তিনি প্রায় আড়াই হাজার গানের রচয়িতা ও সুরকার।তাঁর প্রকাশিত গানের ক্যাসেট ও সিডির সংখ্যা সাড়ে পাঁচশত এর অধিক। তিনি বাংলাদেশ বেতার টেলিভিশনের নিয়মিত শিল্পী। প্রায় শতাধিক চলচিত্রে তিনি গীতিকার হিসেবে কাজ করেছেন। তার কিছু উল্লেখযোগ্য গান হচ্ছে 
তাঁর ‘আকাশটা কাঁপছিল ক্যান’ গানটি ভারত বাংলাদেশ যৌথ প্রযোজনায় গৌতম ঘোষের ‘মনের মানুষ’ ছবিতে অন্তর্ভুক্ত হয়ে ব্যাপক প্রশংসা অর্জন করে।
ব্যক্তিগত জীবনে শাহ আলম সরকার জীবনে বিবাহিত ও তিন সন্তানের জনক।
ঢালচর ইউনিয়ন
ঢালচর ইউনিয়ন বাংলাদেশের ভোলা জেলার একটি প্রশাসনিক একক। এটি মেঘনা নদীর মোহনায় অবস্থিত সর্বশেষ দ্বীপ যেখানে মানুষের বসতি রয়েছে।
চরফ্যাশন উপজেলা এর সর্ব দক্ষিণ ইউনিয়ন। বর্তমানে দক্ষিণ আইচা থানার অন্তর্ভুক্ত। চরটি একটি দ্বীপ যার তিন পাশে মেঘনা নদী এবং এক পাশে বঙ্গোপসাগর। ঢালচরের দক্ষিণে বঙ্গোপসাগর, পশ্চিম-উত্তরে চর কুকরী মুকরী, পূর্বে (নতুন ঢালচর )। এর আয়তন ৩২.৩১ বর্গ কিলোমিটার।
এখানে রয়েছেঃ
১.মাছ শিকার
২.কৃষি
৩.পশুপালন
৪.শুটকি, ইলিশ সহ অন্যান্য মাছ রপ্তানি।গত ১০বছর ধরে দ্বীপটির পূর্ব দিক থকে ভেঙ্গে যাচ্ছে। আয়তন দিনদিন কমে যাচ্ছে, হুমকির মুখে পর্যটন ও বসতি।
দ্বীপজেলা ভোলার চরফ্যাশন উপজেলার সাগরবক্ষের ঢালচরে স্থায়ী পুলিশ কেন্দ্র রয়েছে। স্বরাষ্ট্র মন্ত্রণালয় স্মারক নং-৬১১, তাং ২৬/০৮/২০১৩ইং-এর আলোকে কেন্দ্র অনুমোদনের প্রজ্ঞাপন জারি হয়। ভোলা-৪ আসনের সাংসদ অাব্দুল্লাহ অাল ইসলাম জ্যাকব এর চেষ্টায় দুটি পুলিশ তদন্ত কেন্দ্র অনুমোদন পায় তার মধ্যে একটি এটি। ১৪ সেপ্টেম্বর স্বরাষ্ট্রমন্ত্রী ড.মহীউদ্দীন খান আলমগীর উদ্বোধন করেন। এলাকার জনগণের নিরাপত্তা ও নৌডাকাতি রোধে ওই পুলিশ তদন্ত কেন্দ্র উল্লেখযোগ্য ভূমিকা পালন করবে বলে আশা করা হচ্ছে।
হেব্রাইডস দ্বীপপুঞ্জ
স্কটল্যান্ডএর উত্তর-পশ্চিম উপকূল বরাবর আটলান্টিক মহাসাগরে়র বুকে অবস্থিত হেব্রিডিস বা হেব্রাইড দ্বীপপুঞ্জ। বৈচিত্র্যময় সংস্কৃতিবিশিষ্ট জনজীবন, ততধিক বিচিত্র জীবজগত নিয়ে গড়ে ওঠা এই দ্বীপপুঞ্জ পর্যটনের এক আকর্ষণীয় স্থান।
অবস্থান অনুসারে হেব্রিডিসকে দুই ভাগে ভাগ করা যায়, অন্তঃস্থ হেব্রিডিস যেটি মূল স্কটল্যান্ড ভূখণ্ডের সাথে সংযুক্ত, এবং বহিঃস্থ হেব্রিডিস যেটি স্কটল্যান্ড ভূখণ্ডের বাইরে।
http://www.virtualhebrides.com/history/